Polip Perut

Definisi

Apa itu Polip Perut?

Polip perut, juga dikenali sebagai polip gastrik adalah pengumpulan sel yang terbentuk di lapisan dalam perut. Polip ini agak jarang berlaku dan kebiasaannya tidak menyebabkan apa-apa tanda atau simptom gangguan.

Polip perut paling kerap ditemui apabila doktor sedang memeriksa anda atas sebab yang lain. Kebanyakan polip perut sebenarnya tidak bertukar menjadi kanser. Walau bagaimanapun, jenis-jenis tertentu meningkatkan risiko kanser perut pada masa akan datang. Bergantung kepada jensi polip, rawatan mungkin melibatkan pembuangan polip atau memantaunya untuk sebarang perubahan.

Apakah kebarangkalian Polip Perut?

Tiada faktor risiko yang jelas. Walau bagaimanapun, ia kerap berlaku dalam kalangan orang tua. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Polip Perut?

Ia kebiasaannya tidak menyebabkan apa-apa tanda atau simptom. Walau bagaimanapun, apabila polip perut membesar, luka terbuka (ulser) boleh terbentuk di permukaannya. Jarang sekali, polip boleh menghalang bukaan antara perut dan usus kecil anda. Jika ini beraku, tanda-tanda dan simptom-simptomnya termasuk:

Sakit atau sakit semasa menekan abdomen anda

Mual

Darah di dalam najis

Anemia

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Diagnosis dan rawatan awal boleh mengelakkan keadaan ini dari menjadi semakin teruk dan mengelakkan dari kecemasan perubatan yang lain. Jadi, sila berbincang dengan doktor secepat mungkin bagi mengelakkan keadaan yang serius ini.

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah Punca Polip Perut?

Terdapat  beberapa penyebab polip perut. Sebab-sebab ini dikira sebagai paling kerap:

Keradangan perut kronik (gastritis):
Ia dipercayai bahawa penyakit ini boleh menyebabkan pembentukan polip perut. Jika gastritis adalah penyebabnya, polip kebiasaannya dibuang.

Familial adenomatous polyposis:
 Jarang berlaku. Ia merupakan sindrom yang diwarisi dan boleh menyebaban polip.

Penggunaan ubat gastrik tertentu secara berkala:
 Polip adalah kerap berlaku dalam kalangan mereka yang mengambil perencat pam proton untuk merawat asid perut. Polip ini kebiasaannya kecil dan tidak membimbangkan.

Faktor-faktor Risiko

Apakah yang meningkatkan risiko saya kepada Polip Perut?

Terdapat banyak faktor risikonya seperti:

Umur – lebih kerap dalam kalangan umur pertengahan ke tua

Jangkitan bakteria di dalam perut

Familial adenomatous polyposis (FAP) adalah sindrom genetik yang jarang

Penggunaan perencat pam proton secara berkala seperti Nexium, Prilsec dan Protonix

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Polip Perut didiagnosis?

Jika doktor mengesyaki anda mempunyai polip perut, beberapa ujian dan prosedur akan dijalankan termasuk:

Endoskopi:
Ujian ini boleh membantu doktor melihat di dalam perut anda

Sampel tisu (biopsi)

Bagaimana pesakit Polip Perut dirawat?

Bergantung kepada jenisnya, rawatan yang disyorkan oleh doktor ialah:

Polip kecil yang bukan adenoma
:
Polip ini tidak memerlukan rawatan. Doktor anda mungkin mengesyorkan pantauan berkala.

Polip besar
: Polip ini mungkin perlu dibuang untuk mengelakkan tersumbat. Kebanyakan polip perut boleh dibuang semasa endoskopi.

Adenoma
: Polip ini boleh menjadi kanser dan kebiasaannya dibuang semasa endoskopi.

Polip terkait dengan familial adenomatous polyposis
: Polip ini dibuang kerana ia boleh menjadi kanser.

Doktor anda berkemungkinan akan mengesyorkan endoskopi susulan untuk memeriksa polip yang berlaku semula. Jika polip tersebut disebabkan oleh jangkitan, adalah disyorkan untuk merawat jangkitan tersebut terlebih dahulu dengan antibiotik.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Polip Perut?

Gaya hidup dan kaedah pengubatan sampingan berikut mungkin membantu anda mengatasi polip perut:

Mengambil diet yang sihat dipenuhi dengan buah-buahan, sayur-sayuran dan bijiran gandum

Menghadkan pengambilan alkohol

Menahan diri dari merokok

Senaman berkala untuk mengekalkan berat badan yang sihat

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini Perkara Penting Anda Kena Tahu Tentang Kolesterol Baik (HDL) Dan Jahat (LDL)

Pernah dengar tak mengenai kolesterol baik dan jahat? Dalam artikel ini penulis akan terangkan apa itu LDL dan HDL
 yang berkaitan dengan kolesterol
.

Untuk mendapatkan lebih banyak info tentang Kesihatan Jantung, sila dapatkannya
di sini.

Memahami konsep kolesterol baik & jahat

Jika anda pernah
menjalani ujian kolesterol
, pasti anda perasan bahawa bacaan yang ada pada keputusan ujian tersebut terdiri daripada beberapa komponen. Kesemuanya itu disebut sebagai profil lipid.

Dalam laporan profil lipid, terdapat dua
jenis kolesterol
 utama di dalam badan manusia:

Liproprotein ketumpatan rendah atau
low density
lipoprotein (LDL)
.

Lipoprotein ketumpatan tinggi atau
high density lipoprotein (HDL)
.

Baca juga:

HDL vs LDL: Apakah perbezaan antara kolesterol baik dan jahat?

HDL disebut sebagai ‘kolesterol baik’ kerana ia
 mempunyai beberapa peranan penting
:

 Mengumpul dan membuang LDL atau ‘kolesterol jahat’.

Mengurangkan, mengguna serta mengitar semula LDL dengan memindahkannya ke hati untuk diproses.

Menyelenggara kerosakan yang berlaku di dalam salur darah bagi mengelakkan berlaku penyempitan.

LDL pula adalah
jenis kolesterol
 yang harus dikurangkan.

Ia juga dikenali sebagai ‘kolesterol jahat’ kerana boleh meningkatkan
 risiko penyakit jantung koronari
, strok dan tekanan darah tinggi. LDL cenderung untuk mendap di dalam salur darah sehingga menyempitkannya.

Semakin lama, salur darah semakin sempit. Jika berlaku darah beku di kawasan terbabit, peredaran darah boleh terhenti dan menyebabkan serangan jantung atau strok.

Perbezaan dari sudut angka bacaan

Jadual di atas menunjukkan julat bacaan normal bagi setiap komponen di dalam profil lipid. Jika diperhatikan, bacaan LDL normal adalah di bawah 2.6 mmol/L. Lebih tinggi, lebih tidak sihat dan berisiko.

Sebaliknya pula bagi ‘kolesterol baik’ HDL, semakin tinggi bacaan, semakin sihat dan kurang risiko.

Walau bagaimanapun, setiap orang mungkin memerlukan bacaan kolesterol baik dan jahat yang berbeza
untuk mencapai tahap normal
 baginya.

Normal bagi orang yang sihat tidak sama dengan mereka yang kencing. Ada beberapa faktor lain yang perlu diambil kira juga. Sila dapatkan nasihat doktor. Baca di sini untuk lebih memahami.

Bagaimana ingin mengurangkan LDL dan menaikkan HDL?

Gaya hidup sihat adalah langkah utama dalam menjaga
paras kolesterol baik serta jahat
.

Ini termasuk diet sihat serta aktiviti fizikal yang mencukupi. Boleh lihat artikel
Diet Rendah Kolesterol
 untuk mendapatkan maklumat lanjut.

Dalam sesetengah kes, terutamanya jika terdapat penyakit seperti darah tinggi, sakit jantung dan kencing manis, ubat-ubatan mungkin diperlukan.


Pemakanan Kanak-Kanak


Sakit Beranak Tak Habis Lagi, Ibu Cuba 4 Posisi Tidur Lepas Bersalin Normal Ini, Mesti Nyenyak!

Proses bersalin
 memerlukan banyak tenaga. Maka untuk memulihkan kembali stamina, ibu mesti mendapatkan tidur yang mencukupi. Disebabkan itu penting untuk mengetahui apakah posisi tidur selepas bersalin normal yang boleh memberikan keselesaan.

Untuk mendapatkan lebih banyak info tentang Kehamilan, sila dapatkannya
di sini.

Posisi tidur selepas bersalin normal yang disarankan

Selepas bersalin, anda mungkin mengalami rasa sakit atau ketidakselesaan pada bahagian badan tertentu seperti
sekitar faraj,
 payudara hingga ke perut.

Dengan ketidakselesaan yang dialami ini, anda amat disarankan untuk mengelakkan daripada tidur dalam keada
an men
iarap. Ini kerana tidur dalam keadaan tersebut akan menyebabkan peningkatan tekanan pada badan sehingga mengakibatkan munculnya rasa sakit.

Jadi apakah posisi tidur yang sesuai buat ibu selepas m
elahirkan a
nak, ya?

Secara amnya, kedudukan tidur yang terbaik selepas bersalin adalah yang tidak meningkatkan sebarang tekanan mahupun mengakibatkan ketegangan otot.

1. Terlentang, antara posisi tidur selepas bersalin normal terbaik

Biasanya untuk beberapa hari atau minggu pertama selepas bersalin, posisi tidur secara menelentang amat menyelesakan dan paling selamat buat i
bu ba
haru.

Dalam posisi ini, perut dan faraj tidak mengalami tekanan berlebihan sekali gus ia dapat mengurangkan rasa sakit.

Untuk menambahkan keselesaan, anda boleh meletakkan bantal di bawah lutut.

2. Tidur mengiring

Selain secara menelentang, satu lagi posisi tidur yang disyorkan
selepas beranak
 adalah mengiring. Sebaiknya, semasa tidur dalam posisi ini, pastikan kedudukan punggung anda kekal lurus.

Anda boleh meletakkan bantal di be
lakang bad
an untuk memberikan sokongan bahagian belakang.

Anda boleh menggabungkan posisi tidur ini dan secara terlentang supaya badan tidak sakit dan diri kekal berasa selesa. Ini sekali gus dapat memberikan anda tidur yang l
ebih len
a.

Posisi tidur selepas bersalin normal #3. Beralaskan bantal

Tidur di atas bantal boleh menjadi salah satu keselesaan buat para ibu selepas bersalin.

Penggunaan bantal dipercayai dapat membuatkan anda berasa lebih selesa sambil menyokong
tulang belak
ang.

Anda boleh meletakkan bantal pada bahagian belakang badan, siku, punggung bawah, lutut atau b
uku lali
 untuk memudahkan tidur.

Pilihan lain adalah dengan memeluk bantal badan dan meletakkannya di antara kaki anda sebagai sokongan semasa tidur.

Pastikan bantal yang diletakkan pada bahagian kepala lebih tinggi daripada kedudukan badan.

Memilih tidur dengan cara ini boleh membantu melegakan kesakitan jika anda mengalami luka di bahagian perineum (koyakan
 faraj)
 – kawasan antara faraj dan dubur –
selepas bersalin secara normal
.

4. Tidur dalam keadaan duduk

Menurut kajian, posisi tidur selepas bersalin normal dalam keadaan duduk boleh meningkatkan pernafasan dan mengurangkan risiko ibu mengalami
apnea tidur
 selepas melahirkan anak.

Ini kerana posisi tidur ini dipercayai mampu mencegah serangan apnea tidur obstruktif (OSA).

Apnea tidur adalah gangguan pernafasan dan mungkin berisiko lebih tinggi pada ibu yang baru pulih selepas bersalin.

Tidur dalam
 keadaan duduk
 adalah cara terbaik untuk ibu selepas bersalin mel
elapkan m
ata dan bernafas dengan mudah.

Kedudukan ini juga tidak akan mengganggu kualiti atau masa tidur anda.

Baca juga:

Perkara lain yang perlu anda ambil perhatian selepas bersalin

Selain mengetahui posisi tidur selepas bersalin normal, terdapat beberapa perkara lain perlu anda berikan perhatian.

Rehat yang cukup akan mempercepatkan proses pemulihan badan selepas bersalin. Jadi, gunakan masa sebaiknya untuk berehat

Cuba untuk tidur atau berehat semasa
bayi tidur
. Minta bantuan pasangan atau ahli keluarga lain untuk membantu anda menjaga bayi

Jangan lupa sentiasa makan makanan berkhasiat untuk memulihkan stamina selepas bersalin. Elakkan pengambilan alkohol dan sebarang
minuman berkafein

Perbanyakkan pengambilan air setiap hari. Air masak,
jus buah-buahan
 dan susu adalah pilihan yang terbaik untuk memenuhi keperluan 8 gelas air harian

Beberapa petua fizikal yang perlu diingat termasuk:

Hindari mengangkat barangan berat yang melebihi
berat bayi
 semasa proses pemulihan

Kerapkan basuh tangan terutamanya selepas ke bilik air, menukar
lampin bayi
 dan sebelum menyusukan si kecil

Hadkan kekerapan menaiki tangga, terutamanya dalam minggu pertama selepas bersalin

Jangan malu untuk meminta bantuan daripada pasangan, ahli keluarga atau rakan, seperti menyediakan makanan,
membasuh pakaian
, tugasan rumah atau membeli barangan runcit

Jangan bebankan diri untuk mencapai kesempurnaan. Jika ada rakan yang ingin datang melawat, usah berasa tertekan disebabkan masalah kecil seperti
rumah berselerak.
Mereka datang untuk menziarahi anda dan si kecil, bukannya untuk menilai kebersihan rumah. Bertenang dan usah serabutkan diri!

Akhir kata

Pelbagai perkara penting perlu dititikberatkan oleh
ibu selepas bersalin
 sama ada penjagaan kesihatan diri secara fizikal mahupun mental.

Paling penting, anda harus cuba untuk mendapatkan rehat yang secukupnya. Jika selepas mencuba posisi tidur selepas bersalin normal dicadangkan, anda masih mengalami masalah tidur, berjumpa doktor untuk mendapatkan bantuan.


Gangguan Dan Serangan Seksual: Fahami Emosi Mangsa

Setiap mangsa yang terselamat daripada  gangguan
dan serangan seksual mempunyai emosi dan pengalaman yang tersendiri. Ia bergantung kepada keadaan kesihatan mental atau jenis serangan yang dihadapi.

Sesetengah individu menghadapinya dengan tenang dan meneruskan kehidupan seperti biasa. Namun, sesetengah individu lain mungkin akan menangis, menggigil dan sukar meneruskan kehidupan seperti biasa.

Pernahkah anda bertanya kepada diri sendiri, bagaimana tindak balas anda jika berdepan dengan gangguan dan serangan seksual?

Ia boleh mencetuskan pelbagai emosi dan perasaan yang berbeza apabila terselamat. Walaupun setiap mangsa akan memberikan tindak balas yang berbeza antara satu sama lain dalam situasi ini, terdapat emosi umum yang boleh dikenal pasti setelah melalui serangan atau gangguan seksual ini.

Terkejut dan kelu

Selepas berdepan dengan pengalaman yang dashyat ini, anda akan berasa terkejut, kelu dan tidak percaya. Ini adalah emosi yang normal apabila melalui sesuatu yang tidak kita terjangka akan berlaku. Anda mungkin ketawa atau menangis tanpa kawalan, namun sebaliknya, mungkin sukar untuk anda menangis mahupun ketawa. Seolah-olah perasaan anda telah beku ataupun kebas.

Ketakutan

Serangan seksual adalah satu jenayah. Adalah normal untuk berasa takut selepas serangan. Anda mungkin takut kehilangan nyawa, takut penyerang akan kembali memburu anda.

Anda juga akan merasa takut bahawa anda mungkin menjadi sasaran penjenayah seksual lain. Anda mungkin juga akan berasa bimbang bahawa individu di sekeliling anda mengetahui tentang serangan yang anda hadapi dan menjadikan anda mangsa serangan seksual.

Anda mungkin takut dan risau terhadap pandangan individu lain. Anda mungkin fikir bahawa mereka akan menyakiti atau mentertawakan anda. Keadaan ini berlaku, jika penyerang itu adalah individu yang anda kenal atau suka.

Rasa malu dan bersalah

Ini berlaku kerana persepsi masyarakat yang sering menyalahkan mangsa, walaupun anda tidak melakukan sebarang kesalahan, anda tetap merasa bersalah. Walaupun anda menyedari bahawa ia bukan kesalahan anda, anda mungkin berasakan bahawa ia bermula dari kesilapan anda.

Apabila anda diserang secara seksual, anda telah terpaksa melakukan perkara yang anda tidak mahu dan tidak akan lakukan. Anda mungkin berasa diri anda kotor dan menjijikan. Anda mungkin berasa anda telah memberi peluang kepada penyerang untuk melakukan serangan dan gangguan seksual kepada anda, dan anda membiarkan ianya terjadi.

Perasaan ini telah membuatkan anda memilih untuk berdiam diri. Anda tidak akan melaporkan kepada polis, jadi ia membolehkan penyerang meneruskan aktiviti jenayah yang dilakukan tanpa sebarang hukuman.

Kem
arahan

Hakikatnya anda adalah mangsa dan anda diserang. Kemarahan merupakan satu tindak balas normal terhadap apa yang anda lalui.

Anda mungkin merasa marah dengan penyerang, dengan diri anda yang membiarkan perkara ini berlaku, atau kepada individu yang ingin membantu anda. Ada masanya, kemarahan yang dilalui boleh membawa kepada tindakan jenayah seperti membunuh penyerang.

Hilang kawalan

Anda pasti tidak pernah terfikir serangan ini boleh berlaku kepada anda. Tetapi ia telah berlaku. Dan anda kehilangan keyakinan diri. Anda pasti terfikir bahawa anda tidak berguna, tidak berkuasa dan tidak dapat mengawal hidup anda kerana membiarkan serangan berlaku.

Ketidakpercayaan

Jika penyerang itu adalah individu yang anda kenali, seperti seorang yang anda sayangi atau jiran; anda mungkin berfikir bahawa anda tidak boleh mempercayai individu yang akan kenali.

Sekiranya anda diserang oleh individu yang tidak anda kenali,  anda mungkin berasa bahawa anda tidak boleh mempercayai individu lain yang tidak anda kenali. Anda akan kehilangan kepercayaan dalam kehidupan dan kepada individu di sekeliling anda. Semua individu akan kelihatan jahat dan boleh menyerang anda pada bila-bila masa.

Tanda tanya

Anda mungkin ingin mengetahui mengapa penyerang memilih anda. Kenapa tidak dia memilih individu lain? Kenapa mesti anda yang diserang secara seksual? Ini adalah normal kerana anda tahu bukan semua individu akan diserang secara seksual.

Selepas serangan seksual, emosi anda akan berubah secara ketara. Perubahan ini akan mendatangkan kesan dalam kehidupan seharian anda dan membuatkan anda kekal negatif. Walau bagaimanapun, anda boleh mengubah cara anda berfikir untuk membantu proses penyembuhan.

Hello Health Group
 tidak memberikan nasihat, diagnosis atau rawatan perubatan.


Fahami Maksud Label Makanan Anda

Ramai pengguna yang mengabaikan fakta nutrisi
(nutritional facts)
 pada label makanan kerana tidak tahu membaca dan memahami label. Mengetahui maksud pada label makanan membolehkan anda membuat pilihan pemakanan yang lebih sihat. Oleh itu, pelajari maksud setiap bahagian pada label makanan anda untuk menjadi pengguna yang bijak.

Gambaran keseluruhan

Maklumat di bahagian utama atau atas (no 1-4 dan no 6) berbeza mengikut setiap produk makanan; ia mengandungi maklumat khusus berkaitan produk tersebut (saiz hidangan, kalori, dan maklumat nutrien). Bahagian bawah (no 5) mengandungi nota kaki dengan Nilai Harian (DV) untuk diet 2,000 dan 2,500 kalori (standard untuk kebanyakan orang).

Nota kaki ini menyediakan maklumat diet yang disyorkan untuk nutrien penting, termasuk lemak, natrium dan serat. Nota kaki hanya terdapat pada pakej produk yang lebih besar dan merupakan saranan keperluan nutrien secara umum untuk semua orang. Oleh itu, nota kaki tidak berubah daripada produk ke produk.

contoh label makanan daripada FDA

1. Saiz hidangan

Saiz hidangan atau
 serving size
 merupakan perkara pertama yang akan anda dapati daripada pakej makanan. Saiz hidangan diseragamkan untuk memudahkan anda membandingkan makanan lain yang serupa. Ditulis dalam unit yang mudah anda kenali, seperti cawan atau kepingan, diikuti dengan jumlah metrik seperti gram.

Saiz hidangan pada bungkusan makanan mempengaruhi bilangan kalori dan semua jumlah nutrien yang disenaraikan di bahagian atas label. Beri perhatian kepada saiz hidangan, terutamanya berapa hidangan yang ada dalam pakej makanan.

Dalam contoh label makanan di atas, jika anda makan kesemua pek makanan tersebut, anda telah makan sebanyak 2 cawan. Ini bererti anda telah makan sebanyak 2 kali ganda daripada semua nutrien dan kalori yang disenaraikan di bawahnya. Begitu juga peratusan DV menjadi 2 kali ganda.

2. Kalori (dan Kalori daripada Lemak)

Kalori atau turut ditulis sebagai tenga (energy) memberikan ukuran berapa banyak tenaga yang anda dapat daripada hidangan makanan ini. Bahagian kalori ini membantu anda berat badan, sama ada anda ingin menurunkan atau menaikkan berat badan.

Ingat, bilangan hidangan yang anda makan menentukan bilangan kalori yang anda makan.

Sesetengah pek turut mengandungi maklumat kalori daripada lemak.

Panduan Am untuk Kalori

40 Kalori adalah rendah

100 Kalori adalah sederhana

400 Kalori atau lebih tinggi

Panduan am untuk kalori ini menyediakan rujukan umum untuk kalori berdasarkan diet 2,000 kalori yang biasanya diperlukan.

Nutrien 3 dan 4: Berapa Banyak?

Bahagian nutrien makanan terbahagi kepada dua kumpulan utama. Kumpulan pertama merupakan nutrien yang perlu dikawal pengambilannya iaitu lemak, kolesterol, sodium, karbohidrat dan gula. Pengambilan berlebihan boleh meningkatkan risiko penyakit kronik.

Kumpulan kedua merupakan nutrien yang perlu dipastikan cukup pengambilannya iaitu serat, vitamin, kalsium, zat besi dan protein. Mendapatkan makanan kumpulan kedua ini dengan mencukupi membantu meningkatkan tahap kesihatan anda dan mengurangkan risiko penyakit tertentu.

Kedua-dua kumpulan makanan ini mungkin tidak disusun seperti aturan contoh label di atas. Protein dan serat sebagai contoh mungkin ditulis di atas sekali bersama bacaan lemak dan karbohidrat.

5. Nota Kaki

Nota kaki mungkin tidak terdapat pada setiap label makanan yang anda semak. Nota kaki ini mengandungi saranan pengambilan nutrien harian yang anda perlukan berdasarkan keperluan kalori anda. Sebagai contoh, ia mungkin akan menyenaraikan berapa gram lemak, kolesterol, sodium, karbohidrat dan serat yang anda perlukan jika kalori yang perlu anda ambil sehari ialah 2,000 kalori dan membandingkannya dengan keperluan nutrien jika kalori yang perlu anda ambil ialah 2,500 kalori.

6. Apa itu DV?

Nilai nutrien yang anda perlukan sehari juga akan ditunjukkan dalam bentuk peratusan DV (daily value). Sebagai contoh, jika anda telah mengambil satu hidangan makanan dalam label contoh di atas yang mengandungi 18% lemak daripada keperluan lemak harian anda, ini bererti anda mempunyai baki 82% lemak yang mungkin diambil daripada makanan lain. Sebaliknya jika anda memakan satu pek makanan tersebut, anda telah memakan 36% lemak daripada keperluan lemak harian anda dan bakinya boleh didapati daripada makanan lain.


Kutil Penuh Di Badan? Ini Punca & Cara Buang Ketuat Yang Anda Boleh Cuba!

Kutil tumbuh penuh di tubuh
? Ia adakah ketumbuhan kulit tidak berbahaya. Jom ketahui punca kutil dan cara untuk merawatnya dalam perkongsian artikel ini.

Untuk mendapatkan lebih banyak info tentang Kesihatan Kulit, sila dapatkannya
di sini.

Definisi

Apa itu kutil?

Kutil (akrokordon) adalah ketumbuhan kecil berwarna daging atau keperangan yang melunjur keluar daripada kulit
dan kelihatan seperti ketuat
. Hal ini sering terjadi dan tidak berbahaya.

Ia terdiri dalam pelbagai saiz daripada beberapa millimeter sehingga mencapai selebar 5 cm.

Apakah kebarangkalian punca kutil terjadi?

Kewujudan kutil ini sangat biasa
 berlaku. Ia boleh terjadi kepada pesakit tanpa mengira peringkat umur. Ia boleh diuruskan dengan mengurangkan faktor-faktor risikonya.

Sila berbincang dengan doktor anda untuk maklumat lanjut.

Simptom-simptom

Punca kutil: Memahami simptom-simptomnya

Kutil adalah ketumbuhan kulit tidak berbahaya. Ia kelihatan seperti belon kecil yang tergantung pada kulit.

Bilangannya tidak tetap daripada bilangan satu sehingga mencecah ratusan. Walaupun beberapa
kutil akan gugur secara spontan
, namun kebanyakannya akan terus kekal.

Kutil merupakan tisu berwarna seperti daging atau gelap yang melunjur keluar daripada permukaan kulit yang membentuk tangkai kecil dan halus (pedunkulat).

Sesetengah orang memanggil ketumbuhan ini dengan panggilan “cebisan kulit.”

Ketumbuhan kulit kecil ini biasanya akan menimbulkan simptom apabila ia diganggu berulangkali (sebagai contoh, kesan daripada geseran kolar
mahupun di pangkal paha
).

Penyingkiran kutil sering dilakukan kerana ia mengganggu dari sudut penampilan diri dan ini merupakan tujuan utama kutil dibuang.

Dalam hal yang lain, sesetengah punca kutil perlu dibuang kerana ia merengsakan dan menjadi merah akibat pendarahan atau
kehitaman kesan daripada lilitan
 mahupun tisu kulit telah mati (nekrosis).

Kadang-kadang, ia terkoyak kesan geseran daripada pakaian, barang kemas, haiwan peliharaan atau tali pinggang keselamatan yang mengakibatkan kesakitan atau ketidakselesaan.

Keseluruhannya, punca kutil ini merupakan ketumbuhan tidak berbahaya yang tiada
potensi bertukar menjadi barah
 (malignan).

Bila saya harus berjumpa doktor?

Kutil ini tidak berbahaya dan biasanya tidak menyebabkan
 kesakitan atau ketidakselesaan
.

Walaubagaimanapun, anda mungkin boleh mempertimbangkan untuk membuang kutil tersebut jika ia menjejaskan penampilan anda dan seterusnya memberi kesan terhadap keyakinan diri, atau apabila ia tercarik daripada pakaian mahupun barang kemas serta berdarah.

Punca

Ini dia sebab tumbuh kutil

Kutil ini merupakan suatu kebiasaan dan secara umumnya berlaku selepas pertengahan umur.

Ia dikatakan berpunca daripada kumpulan kolagen dan salur darah yang terperangkap dalam
 kulit yang sedikit tebal
.

Ia dipercayai kesan daripada kulit yang sentiasa bergeseran. Disebabkan hal itulah mereka sering ditemui pada bahagian garisan kulit dan pelipat.

Faktor-faktor Risiko

Apakah yang meningkatkan risiko saya mendapat kutil?

Terdapat banyak faktor risiko bagi kutil, antaranya:

Orang pertengahan umur, kelazimannya meningkat sehingga umur 60 tahun;

Penghidap kencing manis
;

Wanita mengandung berkemungkinan tinggi akan mendapat kutil, kesan daripada perubahan paras hormon mereka;

Mereka yang mempunyai
berat badan berlebihan
;

Kanak-kanak yang mempunyai banyak lipatan dan geselan kulit;

Kanak-kanak, khususnya di bahagian bawah lengan dan leher.

Diagnosis dan Rawatan

Maklumat yang diberikan bukan pengganti bagi sebarang nasihat perubatan. SILA berunding dengan doktor anda untuk maklumat lanjut.

Bagaimana punca kutil didiagnosis?

Terdapat sesetengah struktur hampir menyerupai kutil tetapi hakikatnya tidak.

Kadang-kadang, aksesori tragus dan digit boleh
terkeliru dengan kutil ini
.

Pemeriksaan patologi disertai dengan biopsi tisu membantu dalam membezakan antara mereka, perkara ini dilakukan jika terdapat sebarang persoalan berhubung dengan diagnosis.

Bagaimana punca kutil dirawat?

Perlu diingatkan bahawa kutil ini biasanya tidak perlu dirawat dan masih perlu cuba amal
cara buang kutil
.

Membuat keputusan untuk tidak membuat sebarang rawatan sentiasa menjadi pilihan yang munasabah jika
 ketumbuhan itu tidak mengganggu
.

Jika kutil itu mula mengganggu kualiti hidup anda, pelbagai kaedah dengan menggunakan alat-alat di rumah dan perubatan boleh didapati:

Mengikat kutil pada pangkal kecilnya dengan seutas flos gigi atau tali.

Membekukan kutil dengan cecair nitrogen.

Membakar kutil menggunakan kauteri elektrik atau
Hyfrecator
.

Membuang kutil dengan gunting diiringi dengan
anestesia
ataupun tidak.

Terdapat beberapa cara yang efektif dari sudut perubatan dalam menyingkirkan kutil, termasuklah membuangnya dengan gunting, membekukannya (menggunakan cecair nitrogen), dan membakarnya (menggunakan kauteri elektrik perubatan di pejabat doktor).

Kebiasaannya,
 kutil bersaiz kecil boleh disingkirkan
 dengan mudah tanpa menggunakan
anestesia
, sementara kutil bersaiz besar mungkin memerlukan sedikit
anestesia setempat
(suntikan
lidocaine
) sebelum proses penyingkiran bermula.

Penggunaan krim anestesia topikal (krim
Betacaine
 atau krim LMX 5%) sebelum prosedur lebih baik digunakan pada bahagian yang mempunyai banyak kutil.

Pakar dermatologi (doktor pakar kulit)
, doktor keluarga dan doktor perubatan dalaman ialah para doktor yang sering merawat kutil ini.

Kadang-kadang, doktor pakar mata (pakar oftalmologi) diperlukan bagi menyingkirkan kutil yang sangat hampir dengan pinggir kelopak mata.

Jangan cuba untuk menyingkirkan kutil bersaiz besar secara bersendirian kerana pendarahan yang banyak mungkin berlaku.


'Fibrocystic Breast', Adakah Berkait Dengan Kanser Payudara?

Apakah
fibrocystic breast
?

Wanita dengan payudara fibrosista mempunyai tisu payudara yang kental atau berserabut, dengan simptom sering berubah bergantung kepada perubahan kitaran haid seseorang wanita. Wanita yang didiagnosis dengan payudara fibrosista juga dikenali dengan
fibrocystic breast condition
 atau
fibrocystic changes.

Tidak perlu dirisaukan, diagnosis ini meletakkan mereka pada peningkatan risiko kanser payudara atau penyakit ini. Ini adalah keadaan yang tidak berbahaya dan sangat umum yang menjejaskan lebih daripada 50 peratus wanita, terutama mereka yang perimenopaus antara usia 30 hingga 50 tahun.

Perbezaan payudara normal dan payudara fibrosista

Apakah simptom biasa payudara fibrosista?

Kira-kira separuh daripada semua wanita dengan ketulan atau payudara fibrosista akan mengalami simptom. Perubahan hormon dalam badan, terutamanya semasa kitaran haid, boleh menyebabkan perkembangan sista atau benjolan dan sakit payudara. Mastalgia atau
mastodynia
 adalah nama lain untuk kesakitan payudara dan kelembutan sesetengah wanita yang mengalami payudara fibrosista. Walaupun kesakitan selalunya berkitaran, sesetengah wanita tidak mengalami kesakitan bersamaan dengan kitaran haid.

Apakah punca payudara fibrosista?

Buat masa ini tiada bukti saintifik mengenai apa yang menyebabkan keadaan payudara fibrosista. Kecenderungan untuk ahli keluarga mengalami simptom yang sama mungkin menunjukkan kecenderungan genetik.

Sesetengah kajian juga mencadangkan bahawa wanita dengan simptom kelembutan dan kesakitan payudara mungkin meningkatkan sensitiviti terhadap tahap lemak tepu yang tinggi atau bahan seperti kafein, alkohol dan nikotin.

Tekanan juga dianggap memainkan peranan. Walaupun tekanan tidak menyebabkan keadaan payudara fibrosista, peningkatan tekanan dapat memburukkan lagi simptom bagi sesetengah wanita dengan mempengaruhi tahap hormon.

Adakah
fibrocystic breast changes
 meningkatkan risiko kanser payudara?

Tidak, perubahan payudara fibrosista tidak meningkatkan risiko kanser payudara. Perubahan payudara fibrocystic adalah perkara biasa. Wanita dengan keadaan tidak kronik (baik) ini sering mempunyai benjolan/ketulan payudara dan mengalami kesakitan payudara yang berbeza-beza sepanjang kitaran haid.

Doktor tidak tahu apa yang menyebabkan perubahan payudara fibrosista, tetapi keadaannya mungkin disebabkan perubahan hormon semasa kitaran haid yang mempengaruhi tisu payudara.

Walaupun perubahan payudara fibrosista tidak meningkatkan risiko kanser payudara, mempunyai payudara fibrosista menyebabkan lebih sukar bagi anda merasakan benjolan payudara baru atau perubahan tidak normal lain seperti benjolan payudara berterusan yang tidak akan hilang dengan kitaran haid seterusnya atau penebalan dan kekukuhan dalam tisu payudara.

Sekiranya anda mengesan sesuatu yang tidak biasa, segera berjumpa doktor untuk pemeriksaan lanjutan.


Penjagaan Bayi Bulan Ke-18

Pembesaran & Tingkah Laku

Apa yang patut anak saya lakukan semasa tempoh ini?

Anda mungkin melihat pembesaran fizikal yang cepat semasa umur ini. Secara puratanya, bacaan ukuran anak anda mungkin seperti berikut:

Berat: 10 kg ke 14 kg (lelaki), 9 kg ke 13 kg (perempuan);

Tinggi: 77 cm ke 87 cm (lelaki), 74 cm ke 86 cm (perempuan);

Ukur lilit kepala: 46 cm ke 50 cm (lelaki), 44 cm ke 49 cm (perempuan);

Jika anak anda tidak termasuk dalam julat ini, usah risau. Ini hanyalah bacaan julat. Apa yang penting adalah anak anda masih membesar dan aktif. Sila berbincang dengan doktor tentang sebarang kebimbangan yang anda alami.

Anak anda berkemungkinan besar lebih stabil berdiri. Dia mungkin sudah boleh memegang bola dengan dua tangan dan membalingnya ke arah anda. Dia mungkin akan ingat satu objek walaupun ia sudah tiada di hadapannya. Ini adalah temoh yang baik untuk bermain sorok-sorok dengan objek kesukaannya. Anda juga boleh melibatkan warna dan tekstur untuk membantu mengembangkan lagi derianya.

Apakah yang anak saya patut bersedia untuk lakukan?

Kadangkala, seorang anak yang boleh berjalan dengan baik mahu didukung. Anda harus pertimbangkan situasi tersebut. Di tempat awam, anak anda mungkin merasa kecil dan takut sesat dan mungkin juga dia memang sudah letih. Dia mungkin menginginkan perhatian anda. Dukung mereka jika anda mahu tetapi jika anda berjalan lebih dari 1 atau 2 blok dari rumah atau kereta, bawa bersama kereta bayi (stroller) untuk mengelakkan sakit belakang. Anda boleh meyakinkan anak anda untuk berjalan dengan memegang tangan mereka yang akan membuatkan mereka rasa lebih selamat. Anda juga boleh berunding dengan mengatakan “Jom jalan pegang tangan sehingga lampu isyarat seterusnya.” Cara ini boleh menambahkan lagi jarak perjalanan.

Anak anda mungkin mula menunjukkan ketidaksukaannya seperti tidak ingin minum susunya walaupun dia menyukainya sebelum ini. Jika hal ini berlaku, jangan besarkan keadaan tersebut. Ia adalah salah satu dari cara mereka menunjukkan cara berdikari mereka. Terus berikan mereka susu tetapi jangan paksa mereka minum. Pada masa yang sama, pastikan mereka mendapat kalsium yang mencukupi dengan menyediakan banyak manakan tenusu seperti keju dan yogut. Sembunyikan susu di dalam shakes atau puding.

Temu Janji Doktor

Apa yang patut berlaku kepada anak saya semasa menemui doktor?

Doktor anda mungkin bertanya soalan berikut:

Bagaimana keadaan pemakanan anak anda? Adakah dia makan dengan baik?

Adakah anak anda aktif dari sudut fizikal? Adakah dia menjalani aktiviti luar yang mencukupi?

Adakah anak anda menonton televisyen atau menggunakan Ipad? Berapa jam sehari?

Soalan-soalan ini akan membantu doktor mengevaluasi pembesaran tingkah laku anak anda. Setiap anak membesar dan berkembang pada kadar yang berbeza. Doktor akan menentukan jika ank anda telah mencapai pencapaian perkembangannya (milestone). Sila berbincang dengan doktor tentang sebarang kebimbangan anda.

Apa yang harus saya katakan kepada doktor?

Anak anda mungkin sudah menerima semua vaksin yang diperlukan. Berikut adalah beberapa vaksin yang anda harus tahu:

Vaksin difteria, tetanus, pertussis (DTaP): Jika anak anda masih belum mendapatkannya, dia akan mendapatkan dos ke 4 yang akan melindunginya dari difteria (penyakit yang menyebabkan lapisan tebal terbentuk di belakang tengkuk dan mengganggu pernafasan); tetanus (penyakit yang disebabkan oleh terdedah kepada bakteria yang dijumpai di dalam tanah, kotoran atau habuk); pertussis (juga dikenali sebagai batuk kokol) iaitu penyakit bakteria yang dicirikan dengan batuk yang teruk.

Vaksin varicella (juga dikenali sebagai chicken pox): jika anak anda tidak mendapat suntikan ini pada temu janji yang lalu, dia akan mendapat dos pertama untuk melindunginya dari penyakit yang kerap berlaku dalam kanak-kanak ini yang boleh menjadi serius.

Vaksin polia tidak aktif (IPV): jika anak anda masih belum mendapatnya, dia akan mendapat suntikan ke 3 dari empat dos IPV yang melindunginya dari polio iaitu sejenik penyakit vrius yang boleh menyebabkan kelumpuhan.

Vaksin hepatitis B (HepB): Jika masih belum mendapatkannyam dua akan menerima dos ke-3 iaitu yang terakhir yang akan melindunginya dari penyakit hati yang digelar hepatitis B.

Infuenza (juga dikenali sebagai selesema): Anak anda harus menerimanya setiap tahun dan jika temu janji ini berlaku pada musim selesema (yang kebiasaannya bermula sekitar Oktober atau November), anak anda akan diberi vaksin.

Apa yang diharapkan

Apa yang saya bimbangkan?

Selaran matahari (sunburn) di umur muda adalah berkemungkinan menyebabkan kanser kulit – dan semua kecederaan dari pendedahan matahari. Oleh itu, sila lindungi kulit anak anda semasa di luar tanpa mengira cuaca. Gunakan pelindung matahari, tutup dengan pakaian nipis, gunakan topi dan cermin mata hitam dan duduk di bawah bayang-bayang dalam kebanyakan waktu.


Benarkah Air Mazi TIDAK Menyebabkan Kehamilan? Ini Tanggapan Yang Harus Diperbetulkan

Benarkah air mazi iaitu cairan pra ejakulasi bukan punca yang menyebabkan wanita akan keluar cecair coklat atau hamil? Ini beza air mazi dan air mani yang perlu anda fahami.

Untuk mendapatkan lebih banyak info tentang kehamilan di Malaysia, sila dapatkannya
di sini.

Beza air mazi dan air mani

Apa sebenarnya cairan pra ejakulasi? Betul ke ia tidak akan menyebabkan wanita mengandung dengan keluar cecair coklat?

Pra ejakulasi atau dalam bahasa mudahnya, air mazi adalah cairan jernih pekat yang keluar daripada
zakar lelaki
 ketika terangsang.

Ini biasanya berlaku sebelum mereka
mengalami ejakulasi.

Beza air mazi dan air mani adalah, cairan pra ejakulasi ini tidak berasal daripada testis.

Sebaliknya ia daripada kelenjar Cowper – 2 kelenjar berukuran kacang yang terletak tepat di bawah kelenjar prostat.

Umumnya, cairan ini boleh bertindak seperti pelincir
semasa hubungan seksual
.

Selain itu, fungsi cairan pekat ini adalah untuk menjadikan air mani kurang berair, sekali gus mewujudkan persekitaran hidup lebih kondusif
untuk sperma
.

Cairan pra ejakulasi punca wanita keluar cecair coklat?

Cecair coklat yang keluar itu biasanya adalah
pendarahan implantasi
, antara
tanda-tanda awal mengandung
.

Dan jawapannya adalah
YA
.

Walaupun seperti yang dinyatakan di atas tentang beza air mazi dan air mani adalah air mazi tidak dihasilkan oleh testis yang
mengandungi sperma
.

Tetapi masih wujud kemungkinan untuk berlaku kehadiran sperma dalam cairan pra ejakulasi ini akibat ‘kebocoron’.

Ini bermakna,
risiko untuk hamil
 masih ada walaupun pasangan anda tidak mengalami ejakulasi sepenuhnya di dalam faraj.

Berdasarkan satu kajian kecil, mendapati bahawa lebih 40% lelaki mempunyai kandungan sperma dalam cairan pra ejakulasi mereka.

Keadaan ini dianggap seperti ‘pencemaran silang’ air mani yang mungkin terdapat pada ureter – tiub menyalurkan urin daripada pundi kencing ke hujung zakar – pada aktiviti seks terdahulu.

Situasi tersebut tidak mustahil untuk terjadi kerana kedua-dua cairan ini, air mazi dan air mani melalui
saluran ureter
.

Bolehkah berlaku kehamilan jika zakar ditarik sebelum orgasma?

Sekali lagi, jawapan untuk persoalan itu adalah
YA.

Walaupun lelaki sering mengatakan mereka hebat di ranjang, hakikatnya kebanyakan lelaki tidak tahu bila mereka mengalami pra ejakulasi.

Bahkan, mereka sendiri tidak mempunyai kawalan berkaitan pengeluaran air mazi.

Seperkara perlu anda fahami, untuk menarik keluar zakar atau dipanggil ‘
pulls out’
 memerlukan kawalan diri yang tinggi.

Dan ketika pasangan anda sedang terangsang atau mencapai orgasma, adalah sangat sukar untuk melakukannya!

Hanya dengan
beberapa titis air mani
 yang berada di bahagian luar faraj, sperma boleh berenang masuk dan akhirnya menjadi punca anda hamil. Tandanya dengan keluar cecair coklat!

Risiko penyakit kelamin

Menarik keluar zakar juga tidak melindungi diri anda daripada
jangkitan penyakit kelamin (STD).

Beberapa
penyakit kelamin seperti ketuat genital
 dan herpes, boleh tersebar melalui sentuhan kulit ke kulit.

Manakala, jangkitan STD lain seperti klamidia, sifilis atau
gonorrhea boleh terjadi
 semasa
ejakulasi pramatang
.

Jadi jika tidak mahu mendapat STD, atau tidak mahu mendapat
kehamilan mengejut
,
gunakanlah kondom
 dan sebarang
alat pencegah kehamilan
 lain.

Masih boleh hamil walaupun tidak alami ovulasi

Anda pasti sudah memahami beza air mazi dan air mani. Tetapi masihkah wujud risiko untuk terjadi tanda hamil seperti keluar cecair coklat jika anda tidak berada dalam keadaan ovulasi?

YA
, cairan pra ejakulasi tetap boleh menyebabkan berlakunya kehamilan walaupun tidak mengalami ovulasi atau
waktu subur bagi wanita
.

Walaupun kemungkinan besar untuk mengandung hanya terjadi dalam waktu subur, tetapi jangan terlupa, sperma dapat hidup dalam badan selama 5 hari.

Ini bermakna jika sperma berada dalam saluran pembiakan sebelum ovulasi, wujud peratusan untuk ia masih ada dan hidup ketika anda mengalami ovulasi.

Ovulasi biasanya berlaku sekitar pertengahan
kitaran haid
. Biasanya sekitar 14 hari sebelum pendarahan haid bermula.

Bagi wanita dengan masalah
kitaran haid tidak teratur,
 ia boleh menjadi lebih sukar untuk menentukan bila masa mereka mengalami ovulasi dan subur.

[health_tool_article id=”32211″]

Perlunya memahami beza air mazi dan air mani

Sangat penting untuk setiap individu, tidak kira jantina memahami beza air mazi dan air mani. Ini khususnya untuk pasangan berkahwin yang ingin mengelakkan kehamilan buat sementara waktu.

Walaupun peluang untuk mengandung dengan cairan pra ejakulasi adalah rendah, tetapi ia masih boleh berlaku.

Manakala amalan untuk mengeluarkan zakar semasa seks sebelum orgasma juga tidak menjamin tiada kehamilan boleh berlaku.


Orang Gastrik Boleh Makan Apa? Ini Dia 7 Makanan Dan Minuman Yang Sesuai!

Anda ada masalah gastritis namun tidak pernah tahu bahawa jika orang gastrik boleh makan apa? Tenang, anda tidak keseorangan kerana ia adalah tanda tanya popular.

Apa yang kita semua mungkin sudah tahu adalah mereka dengan kondisi gastrik ini perlu makan pada waktu yang tepat. Cuma,
 kurang idea tentang apa yang patut makan
.

Jika anda ingin tahu orang gastrik boleh makan apa agar kondisi mereka tidak teruk, jom baca ini!

Untuk mendapatkan lebih banyak info tentang Sistem Penghadaman, sila dapatkannya
di sini.

Apa itu gastritis atau gastrik?

Untuk pengetahuan anda semua, masalah gastrik atau gastritis ini adalah kondisi di mana
 terjadinya radang pada lapisan dalam perut
 ekoran penurunan tahap perlindungan.

Kondisi ini mungkin biasa berlaku apabila individu terlupa atau terlepas waktu makan dan kesan akibatnya adalah perut akan rasa tidak selesa sama seperti masuk angin.

Selain ‘skip’ waktu makan, berikut adalah antara faktor risiko lain yang boleh jadi punca gastrik:

Jangkitan daripada bakteria
Helicobacter pylori

Tahap tekanan yang tinggi pada tubuh badan

Pengambilan ubat tahan sakit daripada jenis NSAIDs

Pengambilan alkohol dan nikotin yang berlebihan

Kebiasaannya, ia mungkin boleh dielak atau dirawat dengan ubatan atau rawatan moden. Atau dengan cara yang lebih mudah, ia boleh dikawal dengan mengubah pola makan.

Usaha yang anda perlu buat adalah dengan lebih berwaspada ketika
memilih, membeli serta mengambil makanan
. Ia adalah kunci utama untuk mengawal masalah gastrik.

Orang gastrik boleh makan apa?

Individu yang ada masalah ini akan selalu diingatkan untuk makan pada waktu yang tepat dengan harapan tidak membenarkan
angin terkumpul dan terperangkap di dalam perut
.

Pun begitu, kita mungkin terlupa bahawa apa yang mereka perlu makan juga tersangat penting!

Makanan bagus untuk gastrik #1. Nasi putih

Merupakan salah satu daripada
makanan ruji masyarakat di Asia dan Malaysia
, nasi putih memang sangat bagus untuk dimakan terutama buat penderita penyakit gastrik.

Ini kerana ia dipercayai akan mampu untuk melegakan sistem pencernaan atau penghadaman di dalam perut yang sedang meradang gara-gara kondisi gastritis itu sendiri.

#2. Minyak ikan

Minyak ikan
tinggi dengan kandungan asid lemak omega-3
 dan ia memiliki sifat antiradang yang sangat kuat. Dan tentu sahaja, ia sangat bagus jika anda ada gastritis.

Dalam pada itu, kajian menunjukkan bahawa pengambilan minyak ikan mampu melindungi anda daripada bakteria yang juga menjadi punca gastrik iaitu
Helicobacter pylori
.

#3. Minyak zaitun

Minyak zaitun kaya dengan kandungan polifenol
 serta memiliki sifat antioksidan dan antiradang yang sangat bagus untuk melawan masalah keradangan di dalam perut.

Sama seperti minyak ikan, minyak ini juga berupaya untuk membunuh dan menghalang pembiakan bakteria
Helicobacter pylori
yang boleh membawa masalah yang sama.

#4. Nak tahu orang gastrik boleh makan apa lagi? Cuba minuman air kelapa untuk legakannya

Air kelapa sudah lama menjadi salah satu
rawatan tradisional untuk melegakan gastrik
. Ini kerana ia mempunyai kesan antiradang yang bagus buat penderita penyakit ini.

Tidak hanya itu, air daripada buah ini juga akan membawa kesan segar dan sejuk terhadap dinding perut apabila diminum lantas melegakan ketidakselesaan yang wujud.

#5. Susu haiwan

Susu haiwan lembu atau kambing yang asli sememangnya sangat bagus untuk kesihatan tubuh badan terutama jika anda mempunyai masalah keradangan di dalam perut.

Ini kerana
ia adalah sumber probiotik baik untuk perut
 sama seperti produk tenusu lain. Cuma, pastikan ia rendah lemak kerana lemak hanya akan memburukkan lagi keadaan.

Orang gastrik boleh makan apa? #6. Halia

Mungkin tidak lengkap senarai orang gastrik boleh makan apa ini tanpa halia.
Halia juga telah lama digunakan secara tradisional
 untuk melegakan masalah pada perut.

Selain mampu mengurangkan keradangan dan kekejangan dinding perut, ia juga bagus untuk membuang angin yang terkumpul dan terperangkap di dalam perut anda.

#7. Variasi buah beri

Ada banyak variasi buah beri seperti raspberi, strawberi dan beri biru yang penuh vitamin C – yang sangat bagus untuk
menguatkan sistem imun bagi melawan bakteria
.

Ditambah dengan kandungan bioflavonoid, maka vitamin ini akan lebih mudah diserap. Kesannya, maka ia sangat bagus untuk diambil jika anda kerap ada masalah perut.

Sekiranya
masalah gastrik masih berlaku dan berulang
 walaupun anda sudah amalkan menu di atas, dapatkan informasi dan nasihat daripada doktor dengan kadar segera!


Ada Manfaat Jika Simpan Darah Tali Pusat Bayi, Tapi Bolehkah Bagi Yang Beragama Islam?

Sebelum melahirkan anak, anda mempunyai pilihan menyimpan darah
tali pusat
 bayi. Tetapi apakah manfaatnya?

Ingin tahu dengan lebih lanjut, baca perkongsian artikel sempena Bulan Kesedaran Darah
Tali Pusat
 Sedunia sepanjang Julai ini.

Untuk mendapatkan lebih banyak info tentang Kehamilan, sila dapatkannya
di sini.

Menyimpan darah tali pusat bayi?

Jika dahulu selepas melahirkan anak, tali pusat mereka biasanya akan ditanam tetapi sekarang terdapat pilihan lain, iaitu dengan menyimpannya.

Simpanan darah tali pusat adalah proses mengumpulkan sel-sel stem berpotensi menyelamatkan nyawa daripada
tali pusat
 serta plasenta dan disimpan untuk kegunaan masa depan.

Sel stem adalah sel induk badan belum matang kerana ia mempunyai kebolehan unik untuk replikasi dan mengkhusus menjadi sel jenis lain di dalam badan.

Darah tali pusat adalah sumber yang kaya dengan sel stem hematopoetik HSC. Ia bertanggungjawab menjana semula darah dan sel
sistem imun
 dalam badan.

Jom kita fahami lebih lanjut mengenai proses serta manfaat menyimpan darah tali pusat bayi ini.

Manfaat penyimpanan darah tali pusat bayi

Seperti yang dinyatakan tadi, tali pusat mengandungi jumlah sel stem yang banyak. Ia boleh merawat barah dan
penyakit darah seperti anemia
.

Di samping itu, sel stem ini juga dapat merawat beberapa masalah kesihatan berkaitan
sistem imunisasi
 yang menjejaskan kemampuan tubuh mempertahankan dan melindungi diri.

Sel stem ini akan berkembang menjadi sel darah matang, termasuklah:

Sel darah merah

Sel darah putih

Platelet

Sel stem dianggap sebagai rawatan penting untuk pelbagai jenis penyakit. Antaranya seperti barah, gangguan darah dan
penyakit genetik metabolik
.

Cecair daripada tali pusat ini mudah dikumpulkan dan mempunyai lebih 10 kali ganda lebih banyak sel induk berbanding yang terdapat di dalam
sumsum tulang
.

Sel stem daripada darah tali pusat bayi jarang membawa
penyakit berjangkit
 dan risiko kebarangkalian untuk ditolak sel induk dewasa adalah rendah.

Tapi bagaimana pula bagi mereka yang beragama Islam? Apakah hukumnya memotong dan menyimpan tali pusat bayi selepas lahir?

Berdasarkan carian penulis dalam laman web rasmi Pejabat Mufti Wilayah Persekutuan, dapat disimpulkan seperti yang di bawah:

Makruh
 hukumnya menyimpan tali pusat bayi jika tanpa tujuan atau sebagai kenangan

Harus
 sekiranya bagi tujuan perubatan terbukti oleh pakar perubatan, seperti kaedah rawatan
stem cell
 (sel induk) yang boleh digunakan untuk merawat
penyakit leukemia
,
thalassemia
 dan seumpamanya

Haram
 jika disimpan atas tujuan kepercayaan dan khurafat yang tidak ada sandarannya di dalam Islam

Baca juga:

Pengambilan tali pusat semasa melahirkan anak

Biasanya tali pusat dan plasenta akan dibuang selepas melahirkan anak, betul tak?

Namun sekiranya anda memilih untuk menyimpan darah tali pusat bayi, pasukan kakitangan perubatan akan melakukannya
setelah bayi dilahirkan.

Dengan jarum yang disteril, darah akan ditarik keluar daripada tali pusat ke dalam beg pengumpulan dan dihantar ke bank penyimpanan jangka panjang.

Bank penyimpanan darah tali pusat

Dua jenis bank yang menyimpan darah tali pusat adalah:

Bank awam

Menyimpan darah tali pusat yang diderma untuk kegunaan awam atau penyelidikan. Apabila didermakan, ia tidak akan disimpan untuk kegunaan peribadi keluarga anda.

Tiada bayaran akan dikenakan.

Di Malaysia, Pusat Darah Negara menubuhkan Bank Darah Tali Pusat pada 2002, yang menyimpan darah tali pusat untuk kegunaan awam.

Bank swasta

Simpanan dalam bank swasta ini adalah untuk kegunaan peribadi keluarga dan ada bayaran yang dikenakan.

Kos penyimpanan jangka panjang bergantung kepada pakej yang anda ambil. Ia bermula daripada serendah sekitar RM280 sebulan dan ke atas.

Antara contoh bank darah swasta di Malaysia adalah StemLife Bhd atau CryoCord.

Jenis penyakit yang boleh dirawat

Sel induk sudah digunakan dalam merawat lebih daripada 70 penyakit – limfoma, anemia sel sabit, kekurangan imun dan penyakit metabolik.

Secara amnya, berikut antara beberapa penyakit yang boleh dirawat menggunakan darah tali pusat bayi ini:

#Gangguan darah

Anemia Aplastik (teruk).

Beta
Thalassemia
 Major.

Myelofibrosis akut.

Polycythemia Vera.

Penyakit sel sabit.

#Kanser

Limfoma Hodgkin.

Limfoma bukan Hodgkin.

Tumor Wilms.

Myeloma berganda.

Neuroblastoma.

Darah tali pusat bayi boleh merawat #Gangguan imun

Neutropenia kongenital.

Sindrom DiGeorge.

Sindrom Evans.

Penyakit Granulomatous Kronik.

Fucosidosis.

#Gangguan metabolik

Penyakit Gaucher.

Sindrom Hunter
(MPS-II).

Penyakit Krabbe.

Mannosidosis.

Penyakit Sandhoff.

Perkara penting berkaitan penyimpanan darah tali pusat bayi

Doktor biasanya tidak mengesyorkan penyimpanan darah tali pusat.

Ini kerana jika bayi anda memerlukan sel stem, dia mungkin harus mendapatkan sel stem individu lain dan bukan sel induknya sendiri.

Namun jika terdapat ahli keluarga yang mempunyai masalah kesihatan seperti leukemia, penyakit sel sabit, limfoma Hodgkin atau talasemia, mungkin anda disarankan untuk melakukan penyimpanan ini.

Sekiranya berminat untuk menyimpan sel stem ini, anda perlu menguruskannya lebih awal dan ia bukanlah perkara yang boleh dilakukan pada saat-saat akhir.

Paling penting, pengumpulan darah tali pusat ini tidak akan menyebabkan kesakitan.


Dalam Sebulan Puasa, Orang Gastrik Kena AMBIL 9 Makanan Ini

Penghidap gastrik antara individu terkesan dalam bulan Ramadan dan menjejaskan ibadah puasa mereka.

Jadi ini adalah 9 jenis makanan yang perlu diambil untuk atasi masalah gastritis sepanjang sebulan berpuasa.

Untuk mendapatkan lebih banyak info tentang Sistem Penghadaman, sila dapatkannya
di sini.

Keadaan penghidap gastrik

Gastritis adalah nama merujuk kepada keadaan melibatkan keradangan lapisan perut.

Ia boleh menjadi 1 akut (berlaku secara tiba-tiba) atau kronik (dari masa ke masa).

Gastrik boleh berlaku disebabkan faktor berbeza, seperti:

Pengambilan ubatan untuk tempoh yang lama

Bakteria
Helicobacter pylori
 (H.pylori)

Jangkitan

Tekanan

Pemakanan juga cenderung menjadi antara punca penyebab berlakunya gastrik.

Bagi mereka yang mengalami gastritis, anda harus menyedari setiap makanan yang diambil akan memberikan perbezaan kepada keadaan kesihatan.

Sudah tentu, penjagaan aspek pemakanan dalam bulan Ramadan menjadi lebih penting dalam membantu mengelakkan terjadinya gastrik ketika anda sedang berpuasa, bukan?

Mengambil makanan tertentu pada waktu bersahur dan berbuka pastinya akan dapat membantu mengawal dan mengatasi masalah gastritis yang dialami.

Tetapi apakah makanan yang digalakkan untuk diambil sepanjang bulan Ramadan ini bagi individu penghidap gastrik?

9 makanan boleh diambil oleh penghidap gastrik

Walaupun ada keadaan tertentu rawatan perubatan diperlukan bagi merawat gastritis, namun simptomnya boleh dikurangkan melalui pemakanan.

Terdapat beberapa makanan yang boleh membantu menguruskan gastritis dan disarankan untuk diambil sepanjang bulan Ramadan ini, seperti:

 Sayuran

Pilihan makanan rendah lemak dan gula, ia dapat mengurangkan asid perut dan bermanfaat untuk sistem pencernaan.

Pilihan yang baik adalah termasuk:

Kacang hijau

Brokoli

Asparagus

Bunga kubis

Sayuran berdaun hijau

Kentang

Timun

Brokoli sangat baik untuk mereka yang mengalami gastritis.

Ini kerana selain menjadi sumber serat yang baik, ia mengandungi sulforaphane tinggi – sebatian yang dapat membunuh bakteria H.pylori.

Jus buah tidak disyorkan kerana kadar gula tinggi dan asid tinggi tanpa serat. Namun, jus dan
smoothie
 sayuran sangat digalakkan.

Jus labu, contohnya, sangat kaya dengan nutrien serta dapat mengurangkan keasidan gastrik dan membantu lapisan perut sembuh lebih cepat.

 Halia

Mempunyai sifat antiradang semula jadi dan adalah
1 rawatan semula jadi masalah pedih ulu hati
 serta
masalah gastrousus
 lain.

Anda boleh
tambahkan hirisan halia ke dalam masakan,
smoothie
 atau minum teh halia
 ketika bersahur bagi meredakan simptom.

 Oat

Jika anda tidak gemarkan nasi untuk bersahur,
jadikan oat sebagai pilihan
.

Makanan tinggi serat ini dikaitkan dengan risiko asid refluks yang lebih rendah.

Pengambilan
roti gandum
 juga 1 pilihan yang baik buat penghidap gastrik.

 Buah-buahan bukan sitrus

Apa yang dikatakan buah-buahan sitrus?
Buah seperti lemon, limau atau kiwi tergolong dalam kelompok ini
, jadi elakkan.

Pilihlah buah-buahan seperti tembikai, pisang, epal atau buah pir yang kurang cenderung untuk mencetuskan simptom refluks berbanding buah-buahan berasid.

Hmmmm…pasti menyelerakan kalau dapat makan tembikai sejuk pada waktu berbuka, bukan?

 Daging tanpa lemak dan makanan laut

Daging tanpa lemak seperti ayam, ayam belanda, ikan serta makanan laut lain adalah rendah lemak dan boleh mengurangkan simptom asid refluks.

Protein membantu memperbaiki kerosakan yang dilakukan gastritis pada lapisan perut
.

Penting untuk anda memilih protein tanpa lemak, kerana lemak daripada produk haiwan – kecuali ikan dengan omega-3, hanya akan memburukkan keadaan gastrik.

 Putih telur

Putih telur adalah pilihan yang baik untuk mereka yang mengalami masalah gastrik
. Sebaiknya, hindari kuning telur.

Ini kerana ia adalah tinggi lemak dan boleh mencetuskan sindrom refluks dalam badan.

 Lemak sihat

Sumber bagi lemak sihat termasuklah avokado, walnut, biji rami (
flaxseed
), minyak zaitun, minyak bijan dan minyak bunga matahari.

Hadkan pengambilan lemak tepu dan lemak trans serta gantikannya dengan lepak tidak tepu yang lebih sihat.

Makanan tinggi lemak sihat – asid omega-3,
 seperti salmon, sardin, biji chia dapat membantu mengurangkan keradangan pada lapisan perut.

Bahkan ia mempunyai kesan pencegahan terhadap gastritis berpunca oleh H.pylori serta gangguan gastrik lain.

 Makanan & minuman probiotik

Jika anda penghidap gastrik,
makanan probiotik seperti yogurt, kefir dan kimchi.

Kefir ialah minuman yang dibuat daripada susu melalui proses fermentasi.

Cara pembuatannya adalah dengan memasukkan butiran kefir ke dalam susu kambing atau susu lembu.

Probiotik adalah sejenis bakteria baik yang melawan bakteria H.pylori, di samping dapat memperbaiki sistem imun.

Makanan dan minuman probiotik juga membantu meningkatkan kemampuan usus menyerap nutrien yang diperlukan untuk proses pemulihan.

 Makanan antibakteria dan kaya flavonoid

H.pylori adalah sejenis bakteria, maka untuk melawannya sudah tentu memerlukan sesuatu bersifat antibakteria.

Flavonoid terkenal dengan sifat antibakteria dan boleh menghalang pertumbuhan pelbagai jenis bakteria termasuklah H.pylori.

Makanan seperti bawang putih, bawang
, kranberi dan saderi merupakan sumber flavonoid yang baik. Manakala contoh
makanan antibakteria adalah madu,
 halia dan kunyit.

Penjagaan aspek pemakanan

Gastritis merujuk kepada keradangan lapisan perut, maka penghidap gastrik perlu memakan makanan yang dapat mengurangkan keradangan dari masa ke masa.

Elakkan makanan yang cenderung mencetuskan masalah keradangan seperti:

Makanan diproses

Gluten

Makanan berasid

Produk tenusu

Makanan bergula

Makanan pedas

Dalam masa yang sama elakkan tekanan yang berlebihan dalam mengurangkan masalah gastrik anda.

Belajarlah teknik pernafasan mendalam, urutan, meditasi serta yoga sebagai cara pengurusan stres.


Bradikardia

Definisi

Apa itu Bradikardia?

Jantung biasanya berdegup antara 60 dan 100 kali seminit pada orang dewasa. Kadar jantung yang perlahan boleh jadi sesuatu yang normal dan sihat, contohnya seperti:

Orang dewasa aktif secara fizikal biasanya mempunyai denyutan jantung lebih perlahan daripada 60 BPM namun tidak menyebabkan masalah.

Kadar denyutan jantung anda mungkin jatuh di bawah 60 BPM semasa tidur yang mendalam.

Orang tua lebih mudah menghadapi masalah dengan kadar denyutan jantung yang perlahan.

Kadar denyutan kurang daripada 60 denyutan per minit (BPM) pada orang dewasa dipanggil Bradikardia, namun ia boleh menjadi tanda kepada masalah dalam sistem elektrik jantung.

Apakah kebarangkalian Bradikardia?

Bradikardia boleh menjejaskan pesakit pada mana-mana lapisan umur. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Bradikardia?

T
anda-tanda umum bagi Bradikardia adalah:

Rasa hampir pengsan atau pengsan (
syncope
.

Pening.

Kelemahan.Keletihan.Sesak nafas.

Sakit dada.Masalah kekeliruan atau ingatan.

Mudah penat semasa melakukan aktiviti fizikal.Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Sekiranya anda pengsan, mengalami kesukaran bernafas atau mengalami sakit dada selama lebih daripada beberapa minit, sila hubungi doktor anda dengan serta-merta.

Punca

Apakah punca Bradikardia?

Kerosakan tisu jantung yang berkaitan dengan penuaan;

Kerosakan tisu jantung akibat penyakit jantung atau serangan jantung;

Tekanan darah tinggi (hipertensi);

Gangguan jantung semasa kelahiran (kecacatan jantung kongenital);

Jangkitan pada tisu jantung (miokarditis);

Komplikasi pembedahan jantung;

Kelenjar tiroid yang tidak aktif (
hypothyroidism
);

Ketidakseimbangan bahan berkaitan mineral yang diperlukan untuk mengendalikan impuls elektrik (elektrolit);

Gangguan pernafasan semasa tidur yang berulang (apnea tidur obstruktif);

Penyakit keradangan, seperti demam reumatik atau lupus;

Pengumpulan deposit zat besi dalam organ (
hemochromatosis
);

Ubatan, termasuk beberapa ubat untuk gangguan pada rentak jantung, tekanan darah tinggi dan psikosis.

Faktor-faktor Risiko

Apakah yang meningkatkan risiko saya kepada Bradikardia?

Terdapat banyak faktor risiko bagi Bradikardia, seperti:

Umur;

Masalah jantung.

Bradikardia sering dikaitkan dengan kerosakan pada tisu jantung, kesan daripada beberapa jenis penyakit jantung. Oleh itu, faktor yang meningkatkan risiko terhadap penyakit jantung anda juga boleh meningkatkan risiko Bradikardia. Perubahan gaya hidup atau rawatan perubatan boleh mengurangkan risiko penyakit jantung yang berkaitan dengan faktor-faktor berikut:

Tekanan darah tinggi.

Merokok.

Pengambilan alkohol dengan kerap.

Penggunaan dadah rekreasi.

Tekanan psikologi atau kebimbangan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Bradikardia didiagnosis?

Untuk mendiagnosis keadaan anda, doktor akan mengkaji semula simptom, sejarah perubatan dan sejarah keluarga anda, serta menjalankan pemeriksaan fizikal.

Doktor anda juga akan menjalankan beberapa ujian dilaksanakan untuk mengukur kadar denyutan jantung, seterusnya mewujudkan hubungan antara kadar denyutan yang lambat dan simptom anda, dan mengenal pasti keadaan yang boleh menyebabkan Bradikardia.

Bagi keadaan yang menjadi punca sebenar, doktor anda boleh mengarahkan ujian darah dilaksanakan untuk mengesan apa-apa yang mungkin menyumbang kepada Bradikardia, seperti jangkitan, hipotiroidisme atau ketidakseimbangan elektrolit. Jika apnea tidur disyaki menjadi sebab kepada Bradikardia, anda mungkin akan menjalani ujian bagi memantau tidur anda.

Bagaimana pesakit Bradikardia dirawat?

Rawatan untuk Bradikardia bergantung kepada jenis masalah konduksi elektrik, keparahan simptom dan punca sebenar bagi keadaan ini.

Merawat masalah yang utama. Sekiranya masalah utama seperti hipotiroidisme atau apnea tidur obstruktif didapati menyebabkan Bradikardia, rawatan bagi masalah-masalah ini boleh membetulkan Bradikardia.

Perubahan pada ubat. Beberapa ubat, termasuk yang digunakan untuk merawat beberapa masalah jantung, boleh menyebabkan Bradikardia. Doktor anda akan memeriksa ubat-ubatan yang anda ambil dan boleh mengesyorkan rawatan alternatif. Mengubah jenis ubat atau mengurangkan dos boleh membetulkan masalah pada kadar jantung yang perlahan.

Alat perentak jantung ialah peranti yang dikendalikan oleh bateri yang dipasang di bawah tulang selangka anda. Wayar dari peranti tersebut akan dilalukan melalui urat ke dalam jantung anda. Elektrod pada akhir wayar akan dipasang pada tisu jantung. Kebanyakan perentak jantung turut memantau kadar jantung anda dan menghasilkan impuls elektrik yang diperlukan bagi mengekalkan kadar yang sesuai. Kebanyakan perentak jantung juga akan merekodkan maklumat yang boleh dimanfaatkan kemudiannya oleh ahli kardiologi dalam pemantauan terhadap jantung anda. Anda akan perlu menghadiri perjumpaan susulan secara rutin bagi memeriksa jantung anda dan memastikan fungsi perentak jantung anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Bradikardia?

Gaya hidup dan kaedah pengubatan sampingan yang berikut mungkin membantu anda menangani Bradikardia:

Mempunyai pelan pemakanan sihat yang mengandungi banyak buah-buahan, sayur-sayuran, bijirin, ikan, dan makanan tenusu rendah atau tanpa lemak.

Kekal bergiat aktif. Doktor anda boleh menasihatkan tahap senaman yang sesuai untuk anda.

Mengekalkan berat badan yang sihat.

Berhenti merokok.

Menguruskan masalah kesihatan lain yang timbul, seperti tekanan darah tinggi atau kadar kolesterol tinggi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Pesakit Kencing Manis, Elak Ambil 5 Jenis Sayur Ini!

Seperti mana yang kita semua mungkin sudah tahu,
pesakit diabetes perlu untuk jaga makan dan minum
 serta tidak terkecuali ada pantang larang sayur untuk kencing manis.

Ya, meskipun sayur-sayuran itu
adalah antara komponen yang paling penting dalam diet
, penderita kencing manis jenis 2 perlu lebih berwaspada dengannya.

Persoalannya, apakah sayur untuk kencing manis yang doktor tidak galakkan ambil? Jom teruskan membaca artikel ini untuk tahu dengan lebih lanjut tentangnya!

Eh, pesakit diabetes boleh ambil sayur?

Sebenarnya, penderita kencing manis
 boleh makan dan minum apa sahaja termasuk sayur-sayuran
 dengan syarat mereka tahu kuantiti dan kualiti yang betul.

Apa yang lebih penting di dalam aspek diet mereka adalah makanan dan minuman yang diambil itu haruslah tinggi dengan serat serta rendah indeks glisemik.

Disebabkan itu, sayur untuk kencing manis itu adalah salah satu daripada contoh komponen yang terbaik malah terpenting terutamanya buat pesakit diabetes.

Jika anda ingin tambah sayur-sayuran ke dalam menu diet
 harian namun kurang pasti jenis yang mana perlu dielak atau diambil, kami boleh bantu anda!

“Kuncinya di sini adalah anda perlu fokus kepada sayur berdaun dan berwarna hijau serta elak ambil selain daripada itu”, jelas Pakar Nutrisi, Heather Hanks.

Sayur untuk kencing manis, perlu elak!

Menurut Pakar Diet Harland Adkins, anda perlu elak sayuran yang berkanji kerana ia mungkin tinggi dengan karbohidrat yang tidak bagus jika ada diabetes.

Berikut adalah beberapa jenis sayur untuk kencing manis yang pesakit diabetes perlu elak:

#1. Ubi kentang

Antara contoh sayuran berkanji yang paling popular adalah ubi kentang dan ini juga bermakna ia adalah antara sayur dengan kadar karbohidrat sangat tinggi.

Mungkin tidak salah untuk anda ambil namun pastikan hidangannya tidak terlalu banyak serta dimasak dengan cara sihat seperti dibakar atau dipanggang.

Apa yang lebih penting, cuba untuk elak daripada
 mengambil ubi kentang yang diproses
 seperti snek kerepek kentang ekoran ia mungkin tinggi dengan gula dan lemak.

#2. Kacang pis

Meskipun dinyatakan di atas tadi bahawa sayur-sayuran berdaun dan berwarna hijau adalah bagus buat penderita kencing manis, namun
kacang pis bukan salah satunya
.

Ini kerana ia mungkin adalah pilihan terbaik dalam kalangan sayuran berkanji namun satu cawan biasa kacang ini mengandungi sekitar 20 gram karbohidrat.

Jika anda masih ingin mengambilnya, kurangkan kuantiti dan pastikan kualiti kacang yang diambil ini di tahap paling ideal untuk elak sebarang komplikasi lain.

Sayur untuk kencing manis perlu elak #3. Jagung

Jagung adalah hidangan sayuran yang biasa direbus dan dimakan dengan begitu sahaja dan ia sangat bagus buat individu sihat tanpa sebarang jenis penyakit.

Memandangkan secawan jagung mengandungi kira-kira 21 gram karbohidrat dan 2 gram serat, ia tentu sekali tidak bagus buat penderita kencing manis.

Terutamanya jika ia dihidangkan bersama mentega, susu dan gula
atau dijadikan bertih jagung
, jadi pesakit diabetes perlu elak daripada ambil snek seperti ini.

#4. Labu madu

Ini adalah jenis sayur yang mungkin agak kurang popular namun masih boleh dianggap sebagai antara sayuran terbaik dari aspek rasa, rupa serta nutrisinya.

Sering dijadikan sebagai masak lemak atau sup, ia juga sangat sedap dimakan begitu sahaja
 namun anda yang ada diabetes
 mungkin perlu fikir banyak kali.

Sebabnya, secawan labu madu mengandungi sekurang-kurangnya 16 gram karbohidrat dan 3 gram serat lantas menjadikannya kurang sesuai untuk mereka yang ada diabetes.

#5. Jus sayur

Jangan terkejut pula
jika jus sayur-sayuran termasuk di dalam senarai ini
. Ia disebabkan oleh satu isu utama di mana kurangnya kompenen serat di dalamnya.

Selain itu, jenis sayur yang dipilih juga akan memainkan peranan jumlah karbohidrat di dalamnya dan kebanyakannya akan dicampur dengan bahan-bahan lain.

Apa lagi jika ia dicampur dengan buah, susu, gula atau sebarang bahan penambah perasa lain yang sekali gus menjadikannya tidak sesuai jika ada kencing manis.

Sayur untuk kencing manis, perlu ambil!

Menurut Pakar Diet Mackenzie Burgess, terdapat banyak lagi alternatif jenis sayur yang efektif dalam usaha melawan penyakit kencing manis yang dihidapi.

Kunci utamanya adalah sangat mudah iaitu anda hanya perlu ambil
sayur-sayuran yang berdaun dan berwarna hijau
 dan ini bukanlah pilihan yang sukar.

Sebagai contoh yang bagus, sayur segar seperti brokoli, asparagus, kubis, kailan dan sebagainya merupakan pilihan mudah dan tepat untuk anda ambil.

Apa yang paling penting, anda mungkin hanya perlu untuk memastikan 2 aspek ini untuk pilihan pemakanan anda yakni: tinggi dengan serat dan rendah dengan indeks glisemik!


Perkembangan Remaja


Bayi Pramatang Anda Kurang Berat? Ibu Boleh Cuba Tip Ini Untuk Atasinya!

Kebanyakan bayi lahir tak cukup bulan atau pramatang mempunyai
 berat lahir rendah
. Jom ketahui cara tambah berat badan bayi agar mereka dapat membesar dengan sihat.

Untuk mendapatkan lebih banyak info tentang Keibubapaan, sila dapatkannya
di sini.

Bayi lahir tak cukup bulan

Banyak perkara dan
cabaran perlu dihadapi ibu bapa apabila melahirkan bayi pramatang
. Salah satu cabarannya adalah untuk memastikan si kecil tambah berat badan secara seimbang.

Secara amnya, mana-mana bayi yang dilahirkan sebelum usia minggu kehamilan ke-37 dianggap sebagai
tidak cukup bulan
 atau pramatang.

Kehilangan berat selepas lahir

Bayi cukup bulan biasanya mempunyai purata berat sekitar 3 kg
 semasa dilahirkan
 dan lebih awal tempoh kelahiran mereka, semakin kurang beratnya.

Kebanyakan bayi pramatang mempunyai berat kurang daripada 2.3 kg ketika lahir.

Kepentingan berat lahir bayi
 adalah bagi membuat anggaran peluang mereka untuk meneruskan kehidupan.

90% bayi dengan berat sekurang-kurangnya 800 gram mempunyai peluang hidup yang lebih tinggi. Manakala peratusannya menurun kepada 60% bagi bayi dengan berat hanya 500 gram.

Situasi
 berat lahir rendah
 adalah isu lebih serius bagi bayi pramatang berbanding bayi yang dilahirkan cukup bulan.

Semua bayi akan kehilangan berat badan selepas dilahirkan kerana mereka kehilangan sejumlah besar cecair. Biasanya bayi akan tambah berat badan dalam masa kira-kira 2 minggu.

Namun bagi bayi yang sudah sedia mengalami kekurangan berat serius, penurunan berat badan selanjutnya boleh mendatangkan risiko bahaya.

Ini terutamanya kerana kadar kenaikan berat mereka juga lebih perlahan daripada bayi cukup bulan – kira-kira 5 gram sehari.

Banyak sebab yang mempengaruhi keadaan tersebut termasuklah cabaran dalam
menyusukan bayi
pramatang.

Tip tambah berat badan bayi pramatang

1. Pilihlah susu ibu

Susu badan
 adalah pilihan terbaik untuk semua si manja terutamanya bayi lahir tak cukup bulan.

Ia mengandungi banyak kalori dan nutrien serta antibodi untuk memastikan bayi selamat daripada jangkitan.

Bahkan bayi pramatang yang diberikan
susu ibu
 kurang berkemungkinan untuk
mengalami SIDS
 atau
necrotizing enterocolitis
 (NEC) – penyakit berbahaya yang menjejaskan kebanyakan usus bayi yang dilahirkan tidak cukup bulan.

2. Susu formula tambahan bantu tambah berat badan bayi

Doktor mungkin mengesyorkan formula tambahan yang direka khas untuk bayi pramatang – mengandungi vitamin dan mineral penting bagi membantu mereka mencapai tahap nutrisi seperti bayi lain serta untuk pertambahan berat.

Mereka mungkin memerlukan susu formula ini sebagai tambahan kepada
susu ibu
.

Malah si kecil masih memerlukan suplemen untuk zat besi dan vitamin D walaupun selepas mereka
menyusu badan
 sepenuhnya.

3. Penyusuan mengikut ketetapan

Ibu baharu biasanya akan dinasihatkan untuk
menyusukan bayi
mengikut keperluan. Tetapi berbeza bagi bayi pramatang, anda perlu menyusu mengikut jadual ditetapkan.

Kebanyakan bayi perlu disusukan setiap 2-3 jam, malah anda perlu membangunkan si kecil daripada tidur bagi mematuhi jadual untuk membantu tambah berat badan bayi.

Idea yang baik untuk mengetahui sama ada anak
mendapat susu mencukupi
 adalah dengan memeriksa sama ada mereka mempunyai 6-8 lampin basah sehari atau tidak.

4. Latihan menghisap

Penyusuan susu ibu boleh menjadi sesuatu yang sangat menyukarkan untuk bayi lahir tak cukup bulan.

Umumnya jika
si kecil mengalami masalah pernafasan
, mereka akan menghadapi masalah menghisap payudara.

Antara cara untuk melatih mereka adalah dengan melakukan latihan hisapan dan gerakan seperti memberikan
puting kosong
.

Baca juga:

Tip tambah berat badan bayi pramatang #5. Sentuhan kulit ke kulit

Sentuhan kulit ke kulit
 adalah cara sangat berkesan untuk membantu si kecil pramatang menjadi lebih kuat dan mengekalkan pertambahan berat badan yang baik.

Selain memastikan mereka selesa dan selamat, sentuhan ini juga membantu bayi kekal hangat tanpa perlu menghabiskan tenaga untuk mengawal suhu badan – faktor penting pertumbuhan sihat.

6. Urutan pada bayi

Melakukan urutan pada bayi
 adalah perkara yang dilakukan sejak dahulu dan menawarkan pelbagai manfaat. Ini termasuklah memastikan pertumbuhan yang baik dan membantu mereka tambah berat badan.

Bayi pramatang juga tidak terkecuali untuk mendapat kebaikan daripada urutan perlahan dan ringan yang diberikan. Ia juga membantu menenangkan dan membuatkan mereka
tidur lebih lena.

Bantu tambah berat badan bayi pramatang #7. Cegah sebarang jangkitan

Bayi pramatang mempunyai
sistem imun
 yang belum matang dan berisiko tinggi mendapat jangkitan.

Sebarang jangkitan boleh menyebabkan penurunan berat yang membahayakan bayi lahir tak cukup bulan atau mempunyai berat rendah semasa dilahirkan.

Jadi ibu harus sentiasa memastikan botol susu
,
 puting, sudu dan lain-lain barangan yang digunakan untuk bayi termasuklah alat
pam susu
 dicuci dan disteril.

Penjagaan bayi pramatang

Bayi lahir tak cukup bulan ini sangat sensitif dan perlu dijaga dalam persekitaran terkawal.

Berita baiknya, setiap bayi pramatang mempunyai peluang untuk terus hidup yang tinggi dan penambahan berat membantu meningkatkan lagi peluang tersebut.

Tetapi jika terdapat sebarang kebimbangan, lakukan rundingan dengan doktor bagi mendapatkan lebih kepastian.


Adakah Anda Ketagihan Online Shopping?

Siapa yang tak pernah
online shopping?
 Boleh dikatakan hampir semua orang pernah membeli barang atas talian. Tetapi adakah tabiat ini boleh menjurus kepada satu masalah psikologi?

Lagi-lagi menjelang jualan
Black Friday
pada 29 November nanti. Makin menjadi-jadilah beli macam-macam barangan
online
. Haaa…ada yang garu kepala. Tak tahu apa itu jualan B
lack Friday
?

Sejarah awal
Black Friday
bermula di Amerika Syarikat. Di mana ia merupakan satu jualan murah daripada pelbagai jenama yang berlangsung sehari selepas Hari Kesyukuran (
Thanksgiving Day
). Menariknya, jualan murah setahun sekali ini, sudah diraikan secara global dan Malaysia merupakan antara negara yang tidak terkecuali untuk meraikannya.

Tabiat
online shopping

Mudah dan menjimatkan masa merupakan antara faktor mengapa kebanyakan individu lebih gemar
online shopping
. Ia boleh dilakukan walaupun pada ketika kita menggunakan internet berkenaan dengan perkara lain.

Menurut saintis, konsep
“cue-reactivity”
 atau keseronokan membeli-belah atas talian merupakan cara iklan sasaran dan tajaan atas talian memanfaatkan konsep belian atas talian ini. Sebelum membuatkan individu menekan butang ‘Beli’, para peniaga perlu menarik perhatian pembeli dan membuatkan mereka berminat untuk mengklik paparan iklan atau tajaan.

Tindak balas ini bergantung kepada bagaimana seseorang individu teruja melihat item yang dijual dan sama ada ia boleh mendatangkan keinginan untuk melakukan pembelian.

Kedua-dua konsep ini
cue-reactivity
dan keinginan wujud dari bidang
ketagihan
 tingkah laku (
behavioral addiction
), sama seperti masalah ketagihan perjudian dan porno. Terdapat pelbagai istilah yang diberikan kepada individu dengan ketagihan dalam membeli-belah. Antaranya:

Pathological buying

Compulsive buying

Buying addiction

Oniomania

Tiga faktor

Berdasarkan satu kajian yang diterbitkan dalam jurnal
PLOS ONE
mengkaji mengenai persamaan antara ketagih dan membeli secara
online
. Sehingga kini, saintis masih lagi cuba untuk mengkategorikan tabiat membeli-belah atas talian dan adakah sama seperti gangguan
kawalan impuls
 (
impulse control disorders
),
gangguan obsesif-kompulsif
 (
obsessive-compulsive disorders
) atau ketagihan.

Terdapat tiga faktor utama yang menyebabkan seseorang individu terdedah kepada ketagihan membeli-belah secara
online
.

1. Hindari interaksi sosial

Terdapat pertindihan antara
pathological buying
dan
anxiety-social anxiety.
 Bagi individu yang tidak suka situasi sesak dan interaksi sosial, membeli-belah
online
 adalah satu jalan penyelesaian yang terbaik. Kebiasaannya individu dengan tabiat membeli-belah ini sering berasa malu dan ingin melindungi tabiat mereka. Tetapi ia akan memburukkan lagi isu menghindari
interaksi sosial
 yang dialami.

2. Kepelbagaian dan ketersediaan item

Pembelian barangan atas talian sememangnya dapat memberikan kepuasan kepada individu yang sukakan kepelbagaian pilihan. Tambahan pula, jualan di atas talian tidak pernah terhenti. Keadaan ini sekali gus meningkatkan lagi keinginan untuk membeli-belah.

3. Kepuasan segera

Individu yang sukakan kepuasan segera adalah lebih cenderung kepada pembelian atas talian dengan hanya satu klik. Keadaan ini dapat memuaskan kitaran keinginan dan ganjaran.

Bagaimana membezakan ketagihan membeli-belah atas talian atau mereka yang membeli secara sederhana? Mudah. Individu dengan ketagihan berasa masa mereka terisi dengan membeli-belah. Mereka juga cenderung berasa seperti tidak mempunyai kawalan ke atas tabiat itu walaupun pada akhirnya mereka akan berdepan dengan isu kerja, masalah
perhubungan
 serta bankrap dari segi kewangan.

Jadi adakah anda ketagihan
online shopping?

Tanda ketagihan membeli-belah secara
online

Berikut adalah beberapa tanda bahawa anda mungkin sudah ketagihan ber-
shopping
 secara
online
, seperti:

Saya berasa saya tidak boleh berhenti membeli secara
online
 walaupun saya mahu dan/atau mencuba berhenti

Tabiat ini sudah menjejaskan hubungan, kerja dan situasi
kewangan

Pasangan, ahli keluarga dan rakan amat khuatir mengenai tabiat saya ini yang menyebabkan berlakunya pergaduhan

Saya sentiasa memikirkan tentang keinginan untuk membeli-belah atas talian

Saya menjadi marah apabila tidak dapat ber-
shopping

Saya menyembunyikan barangan yang saya beli kerana tidak mahu individu lain berasakan bahawa saya menghabiskan duit untuk barangan yang tidak perlu

Sering kali saya berasa bersalah selepas membeli secara
online

Masa saya lebih banyak dihabiskan dengan membeli atas talian berbanding melakukan aktiviti yang saya sukai

Saya selalu membeli barangan yang tidak diperlukan walaupun saya tidak mampu

Kesimpulan

Sebenarnya tidak salah untuk melakukan
online shopping
. Tetapi harus berwaspada agar tidak melakukan pembaziran sewaktu membeli-belah. Pastikan anda membeli barang mengikut keperluan dan bukan berasaskan nafsu semata-mata.

Dan kepada anda yang mungkin ingin membeli ketika jualan
Black Friday,
pastikan anda tahu mengawal keinginan anda dan tidak membeli sesuatu hanya berasaskan nafsu semata-mata. Jangan nanti sampai menyesal sebab membeli sesuatu yang tidak perlu, okay?

Anda mungkin berminat untuk membaca artikel:

Ketagihan Permainan Video

Berdasarkan Kajian, Pelajar Kolej Yang Minum Alkohol Walaupun Ada Ujian Akan Ketagihan

Ketagihan Pornografi? Ini Kesannya Terhadap Anda


Fast Food Boleh Jadikan Anda Lebih Kurus? Betul Ke?

Seorang pemuda bernama Shamil telah berkongsi ciapan di akaun Twitter miliknya berkenaan pengalamannya yang berjaya menurunkan berat badan walaupun mengambil
fast food
 seperti Ayam Goreng McDonald (McD). Ya, ternyata jejaka ini berjaya menurunkan berat badannya daripada 90 kg kepada 59 kg dalam tempoh 67 hari dan masih menikmati keenakan Ayam Goreng McD dalam tempoh tersebut. Ciapan tersebut telah menarik perhatian ramai pengguna media sosial sehingga mendapat sebanyak 7,331
likes
 dan 5,408
 retweets
. Persoalannya, adakah benar makan
fast food
 boleh menurunkan berat badan seseorang individu? Ikuti penjelasan yang lebih lanjut di bawah ini.

 Kira kalori sehari.

Dalam perkongsian di Twitter, Shamil menerangkan bahawa dia membuat perkiraan pengambilan kalori harian walaupun dia mengambil
fast food
 dalam dietnya. Menurutnya, dia hanya makan mengikut jumlah
kalori
 iaitu 1,800
kalori
 setiap hari. Dan, memandangkan dia tidak melakukan senaman setiap hari, jadi dia hanya mengambil sebanyak 1,500 kalori sahaja dalam sehari. Contohnya, jika dia mengambil McD yang memiliki kalori sebanyak 1,200, dia akan memastikan pengambilan makanan yang lebih rendah kalori pada waktu makan malam agar tidak melebihi pengambilan 1,500 kalori harian.

 Perlu ke elak sarapan pagi jika ingin makan
fast food
 pada tengah hari?

Bagi mengelakkan pengambilan kalori berlebihan, Shamil akan melangkau waktu makan paginya. Walau bagaimanapun, anda perlu tahu bahawa SARAPAN adalah waktu makan yang PALING PENTING setiap hari.
Sarapan
 memulakan metabolisma tubuh badan anda yang membantu anda membakar kalori sepanjang hari. Ia juga memberikan tenaga yang diperlukan oleh tubuh untuk melakukan pelbagai perkara selain membantu anda untuk lebih fokus terhadap sebarang pekerjaan yang anda lakukan.

Terdapat juga kajian yang menyatakan bahawa walaupun individu yang tidak bersarapan mengambil sedikit kalori di siang hari, mereka cenderung untuk mempunyai indeks jisim badan atau
BMI
 yang lebih tinggi. Oleh itu, jangan sesekali mengelakkan sarapan semata-mata risau akan pengambilan kalori yang berlebihan pada waktu makan tengah hari.

 ‘Wajib’ bersenam setiap hari.

Dalam pada mengawal pengambilan kalori harian, Shamil turut memastikan bahawa dia sentiasa melakukan aktiviti fizikal. Dia melakukan aktiviti senaman di gimnasium selama satu jam dalam sehari, dan melakukannya setiap hari. Ini menunjukkan bahawa dia terlibat dengan gaya hidup yang aktif yang membantunya menurunkan berat badan.

Melalui perkongsian tersebut, jelas sekali teknik menurunkan berat badan pemuda ini masih mengutamakan soal pengambilan kalori harian dan kekal aktif. Untuk mengelakkan kekeliruan, kaedah ini menggunakan prinsip diet rendah karbohidrat dan menggantikannya dengan
protein
 untuk mencapai pengambilan kalori yang lebih rendah. Walaupun pengambilan makanan seperti ini setiap hari dapat membantu menurunkan berat badan, ia masih dianggap  tidak sihat disebabkan faktor paras lemak trans dan karsinogen yang tinggi. Di samping itu, anda tidak boleh memakan Big Mac atau Ayam Goreng KFC tanpa had setiap hari dan hanya duduk menonton televisyen atau tidur setelah kekenyangan kerana bukan itu yang dimaksudkan olehnya. Sekiranya anda melakukan tabiat seperti itu, anda akan berisiko untuk mengalami masalah kardiovaskular di kemudian hari yang mengakibatkan anda untuk tidak lagi mempunyai peluang memakan Big Mac bersama rakan-rakan.


Tanda Kekurangan Vitamin C Sepanjang Ramadan

Vitamin C adalah salah satu nutrisi penting bagi tubuh, kerana vitamin C berfungsi  meningkatkan kekebalan tubuh dan mencegah flu sepanjang berpuasa. Biasanya simptom kekurangan vitamin C semasa puasa yang paling sering terjadi adalah bibir pecah/kering dan gusi berdarah. Namun ingat, puasa bukanlah penyebab semua masalah tersebut, melainkan gaya hidup dan pola pemakanan tidak sehat sepanjang bulan puasa yang menjadi penyebabnya.

Puasa baik untuk kesihatan anda jika dilakukan dengan betul. Menjaga tubuh sentiasa sihat merupakan salah satu kewajiban sepanjang menjalani ibadah puasa. Itu sebabnya anda harus memastikan tubuh mendapatkan nutrisi yang diperlukan, termasuk memastikan pengambilan vitamin C mencukupi semasa puasa.

Faktor kekurangan vitamin C semasa puasa

Jika pengambilan vitamin C harian anda di bawah dos yang disyorkan, ini akan menyebabkan anda kekurangan vitamin C. Vitamin C sangat diperlukan untuk menjalankan fungsi tubuh yang utamaa, oleh itu anda harus mengambil vitamin C dalam jumlah yang tepat. Ini kerana vitamin C hanya diperlukan tubuh dalam jumlah kecil sesuai dengan keperluan setiap tubuh manusia. Jumlah vitamin C yang diperlukan tubuh kira-kira 45-75 mg per hari.

Kekurangan vitamin C biasanya terjadi akibat pola pemakanan tidak teratur, seperti tidak makan buah dan sayuran. Selain itu, kebiasaan merokok dan memasak dengan kaedah yang salah seperti bergoreng akan mengurangi kadar vitamin C dalam darah. Hal ini dapat menyebabkan stres oksidatif (yang dapat menyebabkan kerosakan sel). Disebabkan itu, penting untuk anda mengenali simptom kekurangan vitamin C semasa puasa.

Simptom kekurangan vitamin C semasa puasa

Jika anda adalah seorang yang berminat melihat perubahan fizikal, ia boleh menjadi langkah pertama untuk mencegah kekurang vitamin C apabila berpuasa. Ini adalah tanda-tanda kekurangan vitamin C semasa puasa yang perlu anda tahu:

Badan cepat penat kerana kekurangan tenaga

Sakit otot dan sendi

Mudah lebam

Terdapat bintik merah pada kulit

Rambut kering, bercabang dan gugur

Bengkak dan perubahan warna gusi

Pendarahan gusi secara tiba-tiba

Gingivitis (radang gusi)

Mudah dijangkiti kerana sistem imun lemah

Gangguan pencernaan

Luka lambat sembuh

Penurunan berat badan

Cara mencegah kekurangan vitamin C semasa puasa

Anda boleh mendapatkan nutrisi dan vitamin C paling banyak dari buah dan sayuran. Makanan semula jadi akan memberi tubuh anda sumber nutrisi yang paling banyak, jadi walaupun kebanyakan orang memilih untuk mengambil suplemen supaya mendapatkan lebih banyak vitamin ke dalam tubuh mereka namun ternyata sumber terbaik vitamin dan mineral yang diperlukan tubuh ada pada buah dan sayuran semula jadi. Pastikan anda mengambil buah-buahan dan sayuran untuk berbuka dan sahur yang kaya vitamin C.

Buah yang tinggi kandungan vitamin C adalah jambu, oren, betik, kiwi, strawberi, nanas, dan mangga. Sama ada dimakan begitu sahaja atau yang sudah diolah menjadi jus. Namun pastikan jika anda membuat jus, tidak ditambahkan dengan gula. Sedangkan sayuran yang tinggi kandungan vitamin C seperti, brokoli, kubis, lada, cabai dan sayuran berwarna hijau lainnya.

Jangan lupa untuk memperhatikan terhadap kaedah memasaknya, kaedah memasak yang tidak tepat akan mengurangkan kandungan nutrisi di dalam buah dan sayur yang anda makan.

Hello Health Group
 tidak menyediakan nasihat perubatan, diagnosis atau rawatan.


Mulut Berbau Ketika Berpuasa? Ini Tip Atasinya.

Bau mulut mungkin merupakan salah satu masalah anda sewaktu berpuasa. Bau mulut yang kurang sedap boleh membuatkan anda tidak selesa dan menggangu aktiviti harian anda. Sebenarnya apa yang menyebabkan bau mulut dan bagaimana cara mengatasi bau mulut sewaktu berpuasa?

Penyebab bau mulut sewaktu berpuasa

Semasa berpuasa, badan anda menggunakan lemak sebagai sumber tenaga utama kerana simpanan glikogen di dalam hati dan otot yang kebiasaannya menjadi sumber tenaga sudah habis digunakan. Apabila lemak digunakan, tubuh akan menghasilkan sebatian yang dipanggil keton. Sebatian ini mempunyai bau khas yang dapat dihidu melalui nafas anda.

Selain itu, sewaktu berpuasa kita tidak dibenarkan minum air. Keadaan mulut yang kering juga boleh menyebabkan bau mulut kerana apabila mulut kering, kadar air liur di dalam mulut berkurang. Air liur berfungsi untuk meneutralkan asid yang dihasilkan daripada plak. Air liur juga berperanan untuk menghilangkan sel-sel mati yang terkumpul pada lidah, gusi, dan pipi. Jika sel-sel mati ini dibiarkan, ia boleh menyebabkan mulut berbau.

Makanan dan minuman yang anda ambil sewaktu sahur dan berbuka juga boleh mempengaruhi bau mulut. Makanan yang sudah dicerna akan diedarkan ke seluruh tubuh melalui darah, termasuk ke paru-paru. Jika anda mengambil makanan atau minuman yang mempunyai aroma menyengat maka nafas anda mungkin berbau kurang enak.

Kurang memberus gigi juga boleh menjadi penyebab bau mulut ketika berpuasa. Untuk membersihkan mulut, memberus gigi sahaja ternyata tidak mencukupi. Anda juga harus menggunakan benang gigi, membersihkan bahagian gusi, hingga membersihkan lidah.

Tips mencegah bau mulut ketika puasa

Bersihkan mulut secara menyeluruh:

Mulakan dengan memberus gigi menggunakan ubat gigi yang mengandungi florida. Ia berfungsi menghilangkan plak dan sisa makanan. Gosok gigi anda sekurang-kurangnya selama 2 minit.

Jangan lupa juga untuk membersihkan lidah. Anda boleh menggunakan alat yang direka khas untuk membersihkan lidah atau kebiasaannya di bahagian belakang berus gigi anda ada disediakan pembersihan lidah.

Selepas itu, gunakan benang gigi untuk membersihkan celah-celah gigi. Bahagian ini sering sukar dibersihkan hanya menggunakan berus gigi sehingga boleh mencetuskan pembentukan plak dan menyebabkan bau mulut.

Terkini, anda boleh menggunakan ubat kumur anti bakteria.

Lakukan kesemua langkah tersebut selepas makan sahur dan sebelum tidur malam, jangan hanya memberus gigi sahaja kerana memberus gigi hanya mampu membersihkan 60% bahagian mulut anda. Rujuk doktor gigi anda untuk memilih jenis ubat gigi, berus gigi, dan ubat kumur yang sesuai untuk anda.

Jangan merokok ketika sahur: jika anda terbiasa merokok selepas makan sahur, anda harus mula membiasakan diri supaya menghentikan tabiat tersebut kerana tembakau boleh menyebabkan bau mulut. Selain itu merokok juga meningkatkan risiko anda mengalami masalah pada gusi yamenyebng boleh menyebabkan bau mulut yang tidak menyenangkan.

Minum banyak air putih: sewaktu sahur, banyakkan pengambilan air dengan minum air putih. Seperti yang dijelaskan sebelum ini, keadaan mulut yang kering boleh menyebabkan bau mulut. Pastikan pengambilan air yang cukup sebelum berpuasa.

Perhatikan apa yang anda makan: elakkan mengambil makanan yang berbau menyengat terutama sewaktu sahur, kerana selepas makanan selesai dicerna, iaakan diedarkan oleh darah ke seluruh tubuh termasuk ke paru-paru dan akhirnya boleh menyebabkan nafas anda berbau kurang enak.


'Familial Chordoma': Tumor Di Tulang Tengkorak dan Tulang Belakang

Familial Chordoma
adalah nama lain bagi kordoma (
chordoma
) iaitu sejenis tumor jarang yang berkembang di tulang tengkorak dan tulang belakang.

Kordoma boleh dikasifikasikan sebagai sejenis sarkoma. Sarkoma adalah istilah umum untuk sekumpulan kanser yang boleh menjejaskan tulang atau tisu penghubung, iaitu tisu yang menyambung, menyokong dan mengelilingi pelbagai struktur dan organ dalam tubuh. Walaupun kordoma adalah tumor tulang primer, ia juga kadang-kadang diklasifikasikan sebagai tumor sistem saraf pusat apabila berlaku berhampiran pangkal tengkorak.

Menurut
Genetic Home Reference,
kordoma biasanya berlaku pada dewasa berumur antara 40 hingga 70 tahun. Kira-kira 5 peratus daripada kordoma didiagnosis dalam kalangan kanak-kanak. Dengan alasan yang tidak jelas, lelaki terjejas kira-kira dua kali berbanding wanita.

Punca

Tumor ini berlaku akibat daripada sisa-sisa notokord, struktur fleksibel seperti rod yang memberi sokongan kepada embrio yang sedang berkembang. Semasa perkembangan janin, notokord digantikan oleh tulang belakang dan ia akan hilang sebelum bayi dilahirkan. Sel-sel notokord yang tersisa di dalam otak atau tulang belakang mungkin menimbulkan kordoma.

Simptom

Kordoma boleh berlaku di mana-mana di sepanjang tulang belakang dari pangkal tengkorak hingga hujung tulang (koksiks). Kawasan paling umum bagi kordoma adalah di tulang segi tiga di pangkal tulang belakang (sakrum), koksiks dan klivus, yang merupakan tulang di pangkal tengkorak.

Kordoma boleh menekan saraf di tulang belakang atau otak anda. Ini boleh menyebabkan kesakitan, kebas atau kelemahan. Simptom bergantung kepada tempat dan saiznya.

Simptom kordoma di tengkorak adalah:

Pergerakan mata yang tidak normal

Perubahan suara atau percakapan

Penglihatan berganda (
double vision)

Sakit kepala

Hilang deria dan pergerakan pada wajah

Sakit leher

Kesukaran menelan

Simptom kordoma di tulang belakang:

Hilang kawalan pembuangan air besar

Benjolan di bahagian bawah belakang

Kebas, sesemut atau lemah di tangan atau kaki

Sakit pada tulang belakang

Masalah mengawal pundi kencing

Diagnosis

Simptom kordoma adalah tidak spesifik. Doktor anda boleh melakukan ujian pengimejan untuk melihat lokasi dan saiz tumor. Ini termasuk:

X-ray: Dos radiasi yang rendah digunakan untuk membuat imej otak atau saraf tunjang.

Imbasan CT (computed tomography): X-ray diambil dari beberapa sudut yang berbeza dan disusun untuk membuat gambar terperinci kawasan terjejas.

MRI (pengimejan resonans magnetik): Magnet kuat dan gelombang radio digunakan untuk membuat gambar organ dan struktur lain di dalam tubuh anda.

Dan, biopsi adalah satu-satunya ujian yang boleh mengesahkan anda mempunyai kordoma.
 Doktor anda akan menggunakan jarum untuk mengambil sampel kecil sel daripada tumor.

Doktor juga boleh melakukan ujian darah, imbasan CT paru-paru, atau imbasan tulang untuk melihat jika tumor telah tersebar.

Rawatan

Rawatan bagi kordoma adalah bergantung kepada faktor umur, kesihatan, saiz tumor dan lokasi tumor.

Selalunya, doktor membuang tumor dengan pembedahan. Mengeluarkan seberapa banyak tumor yang mungkin dan beberapa tisu di sekelilingnya boleh menghalangnya daripada datang kembali.

Kadang-kadang pakar bedah tidak boleh mengeluarkan keseluruhan tumor kerana ia mungkin merosakkan sel yang sihat di otak atau tulang belakang anda.


Ibu Bapa Tunggal: Bagaimana Meneruskan Kehidupan

Kehidupan itu adalah satu anugerah. Ada masanya gembira dan ada ketikanya duka menjelma. Tetapi dalam masa yang sama, anda pasti bersetuju bahawa setiapa apa yang berlaku itu merupakan satu cabaran; cabaran untuk meneruskan kehidupan. Apatah lagi buat individu yang bergelar ibu bapa tunggal. Berikut adalah tip bagaimana untuk ibu bapa tunggal meneruskan kehidupan bersama anak-anak.

Tip untuk meneruskan kehidupan:

 Menjaga diri

Ia merupakan satu aspek penting dan utama yang sering dipandang mudah dan dianggap sebagai perkara yang remeh. Jika anda tidak dapat menjaga diri anda dengan sebaik mungkin, bagaimana untuk anda dapat menjaga kesejahteraan anak anda? Tiada siapa inginkan perpisahan, jika anda ingin bersedih, teruskan. Ambil masa untuk anda bertenang. Tetapi dalam masa yang sama, cari kembali kekuatan untuk diri dan anak-anak anda.

 Terima ketentuan

Percayalah setiap yang berlaku ada kebaikan yang menanti. Terima keadaan dan nilai sebagai ibu bapa tunggal. Ubah dan sesuaikan tanggungjawab dan peranan keluarga anda dengan keadaan semasa. Cuba untuk memikirkan apa cabaran yang mungkin anda hadapi dan persediaan yang perlu dilakukan. Dapatkan sokongan dari keluarga dan rakan, jangan mengasingkan diri.

 Kaunseling

Jika anda merasakan anda perlu untuk mendapatkan sesi kaunseling atau terapi. Ia bukan tanda sebagai tanda anda lemah tetapi anggaplah sesi kaunseling ini untuk membantu anda lebih kuat dan tabah. Seandainya anda merasakan anak anda juga memerlukan kaunseling, pastikan anda membawa mereka untuk mendapatkan kaunseling.

 Berkeyakinan

Tingkatkan keyakinan diri dan keluarga anda walaupun kini keluarga anda tidak lengkap seperti keluarga. Bina keyakinan diri sebagai ibu bapa tunggal dan juga sebagai sebuah keluarga baru. Setiap individu dalam keluarga anda berhak untuk meningkatkan keyakinan diri atau mengendalikan situasi ini dengan cara yang tersendiri, selagi ia tidak mendatangkan mudarat.

 Memaafkan

Sentiasa menasihati anak-anak anda untuk bersikap memaafkan anda dan juga bekas pasangan anda untuk setiap apa yang berlaku. Ia adalah satu proses berterusan. Katakan kepada anak-anak anda apa yang berlaku bukan satu pengakhiran kehidupan tetapi permulaan untuk satu kehidupan baru.

 Meluangkan masa

Bagi anak-anak yang berdepan dengan masalah perpisahan dan penceraian antara ibu bapa, sesungguh mereka memerlukan perhatian dari anda. Cuba untuk luangkan masa sekerap mungkin dengan mereka. Lakukan sebarang aktiviti yang boleh mengeratkan hubungan anda bersama anak-anak, atau anda mungkin boleh melakukan aktiviti yang tidak pernah anda lakukan bersama anak-anak anda.

 Bukan salah mereka

Katakan kepada mereka, bahawa perpisahan atau penceraian yang berlaku antara anda dan bekas pasangan, bukan salah mereka. Ini kerana kanak-kanak sering kali akan menyalahkan diri mereka untuk segala yang berlaku. Sebagai contoh, “Mama berpisah dengan Papa kerana saya telah melakukan kesalahan”. Ia adalah bebanan yang tidak harus dipikul oleh mereka. Sentiasa yakinkan kepada mereka bahawa anda tidak akan pernah meninggalkan mereka walau apapun yang berlaku, sekali pun anda terpaksa menipu. Ini adalah untuk mengembalikan keyakinan dalam diri mereka.

 Disiplin

Jangan kerana rasa bersalah atas penceraian yang berlaku, anda membiarkan anak-anak anda melakukan apa sahaja yang mereka suka. Sebaliknya, tetap mengawal dan mendisiplinkan anak-anak anda. Lebih-lebih lagi tanggungjawab anda sebagai ibu bapa tunggal bukanlah satu perkara yang mudah dan boleh dipandang remeh. Dalam masa yang sama, ajarkan anak-anak anda untuk menjadi lebih berdikari jika mereka sudah cukup dewasa untuk menjaga diri mereka, seperti mengemas bilik tidur, mencuci pakaian dan pinggan mangkuk yang sudah dipakai mahupun membantu membawa keluar sampah ke luar.

 Rutin

Wujudkan rutin harian antara anda dan anak-anak. Jika katakan anak anda masih kecil dan bersekolah, mungkin anda boleh buat rutin untuk makan malam bersama, dan membaca buku bersama anak setiap kali sebelum tidur. Ciptalah rutin yang bersesuaian dengan anak dan anda dan dalam masa yang sama dapat mengeratkan hubungan antara anda dan anak-anak.

 Berbincang

Untuk meneruskan kehidupan, apatah lagi sebagai ibu atau bapa tunggal, jangan pernah terlupa untuk meluangkan masa dengan anak-anak anda, berbincang tentang perubahan yang akan berlaku berikutan perpisahan atau penceraian anda bersama pasangan. Berlaku jujur dan biarkan anak anda mengetahui apa yang berlaku di sekeliling mereka seandainya mereka sudah cukup dewasa untuk memahami. Dan pastikan anda memberitahu kepada anak anda bahawa kasih sayang anda takkan pernah berubah terhadap mereka.

Anda mungkin berminat untuk membaca artikel berikut:

Penceraian: Apakah Yang Perlu Anda Lakukan?

Atasi Tekanan Sebagai Ibu Bapa Tunggal

Berpisah Secara Matang

Bagaimana Kaunseling Pasangan Membantu Dalam Perhubungan